Με μεγάλη επιτυχία ολοκληρώθηκε η περιοδεία του ευρωβουλευτή του ΣΥΡΙΖΑ, Στέλιου Κούλογλου, στην Θεσσαλία.\nΗ τελευταία του ταινία “Πεθαίνοντας στο Γέλιο” και το νέο του βιβλίο “Μαρτυρίες από την Δικτατορία και την Αντίσταση” (Εκδ. Εστία) παρουσιάστηκαν στην Λάρισα και στα Τρίκαλα.\nΤο βιβλίο και η ταινία συγκέντρωσαν το ενδιαφέρον του θεσσαλικού κοινού, ενώ σε όλες τις εκδηλώσεις ακολούθησε συζήτηση με τον Στέλιο Κούλογλου, ο οποίος επεσήμανε ότι πρέπει οι νέοι να μάθουν πώς είναι να ζεις σε μια δικτατορία, ειδικά την ώρα που έχουν γίνει προσπάθειες ωραιοποίησης της χούντας στην Ελλάδα μετά το ξέσπασμα της κρίσης.\nΟ βουλευτής Τρικάλων του ΣΥΡΙΖΑ, Χρήστος Σιμορέλης, παρατήρησε έχοντας παρακολουθήσει την ταινία και διαβάσει το βιβλίο ότι “μπορεί τα μέσα αντίστασης που χρησιμοποιούμε να αλλάζουν και να υιοθετείται ακόμη και το χιούμορ, όμως το όπλο των απέναντι είναι πάντα ο θάνατος. Από τους ναζί το ’40, στην δικτατορία ως την επίθεση στο Charlie Hebdo, η απάντηση του αντιπάλου ήταν πάντα ο θάνατος”.\nΗ βουλευτής Τρικάλων του ΣΥΡΙΖΑ, Παναγιώτα Δριτσέλη, μιλώντας για τις Μαρτυρίες από την Δικτατορία και την Αντίσταση, είπε πως πρόκειται για ένα βιβλίο “ιδανικό για όλες τις γενιές μετά την μεταπολίτευση ώστε να μάθουμε τι σημαίνει να σε κυνηγούν, να σε καταστρέφουν, να έχουν δώσει κάποιοι τη ζωή τους για να θεωρούμε εμείς πολλά πράγματα σήμερα αυτονόητα”.\nΔείτε ολόκληρη τη συζήτηση στα Τρίκαλα: https://youtu.be/qLOrp8pk0fw\nΟ μηχανικός Βασίλης Μίχος, παρουσιάζοντας τις «Μαρτυρίες από την Δικτατορία και την Αντίσταση» στην Λάρισα, σχολίασε πως πρόκειται για ένα βιβλίο επίκαιρο με όρους πολιτικούς. “Δεν αναφέρομαι μόνο στην αδήριτη ανάγκη να απαντηθεί με τρόπο απόλυτο κάθε νεοεμφανιζόμενη τα τελευταία χρόνια -ηθελημένη ή μη- απόπειρα από-ενοχοποίησης της επτάχρονης δικτατορίας, κάτι που εύστοχα και αποφασιστικά θέτει ο Στέλιος Κούλογλου στην εισαγωγή του. Αναφέρομαι στη δυνατότητα αυτού του βιβλίου, από την αρχή του ως το τέλος του, να συμβάλλει σε μία ψύχραιμη προσπάθεια εθνικής αυτογνωσίας”.\nΟ δημοσιογράφος Γιάννης Σιούλας κατά την ίδια παρουσίαση τόνισε πως η έκδοση του βιβλίου του Στέλιου Κούλογλου είναι πολύ σημαντική καθώς “κάθε φορά που εμπλουτίζεται η γνώση για την δικτατορία είναι μια χρήσιμη συμβολή στην ιστορία”.\nΤέλος, η ταινία προβλήθηκε επίσης στην Καρδίτσα και στον Βόλο, όπου η εκδήλωση έγινε με τη συνεργασία του 4ου Λυκείου Βόλου. Ο ευρωβουλευτής Στ. Κούλογλου είπε, δε, ότι “είναι πολύ καλύτερα να παρουσιάζεις τις ταινίες σου σε νέους και να βλέπεις την ανταπόκριση που έχουν. Είναι μια ταινία που έχει και χιούμορ, άρα μπορεί να γελάσουν οι μαθητές, αλλά και έχει και δράμα και μπορεί να ευαισθητοποιηθούν συναισθηματικά, αλλά κυρίως δίνει ερεθίσματα για προβληματισμό. Ο προβληματισμός αφορά τον φανατισμό, το χιούμορ ως μέτρο πολιτικής δράσης. Δηλαδή δεν είναι ανάγκη να σπάμε βιτρίνες, υπάρχουν και άλλος τρόπος να εκδηλώνουμε την αντίθεσή μας, με πολύ μεγαλύτερη αποτελεσματικότητα”.\nΜεγάλη προσέλευση και έντονο ενδιαφέρον στη συζήτηση στρογγυλής τραπέζης με θέμα "Η Ευρώπη μπροστά στην πρόκληση του προσφυγικού" που πραγματοποιήθηκε χθες το...


Είναι εφικτή η βιώσιμη ανάπτυξη; | Του Μάριου Αναστασίου - TomorrowNews\nTo θέμα του παρόντος άρθρου είναι εμπνευσμένο από την ανάγνωση ενός βιβλίου.\nΤου Μάριου Αναστασίου | 27/09/20\nΤο βιβλίο αυτό ονομάζεται “Small is Beautiful: A Study of Economics As If People Mattered ” και έχει γραφτεί από τον Γερμανό-Βρετανό οικονομολόγο E.F Schumacher. Εκδόθηκε το 1973, μία χρονιά που εντάσσεται σε μία ταραγμένη χρονική περίοδο, η οποία σημαδεύτηκε από την αμφισβήτηση των αξιών καθώς και των παραδοχών που συνδέονται με την ύπαρξη του μοντέρνου, βιομηχανικού πολιτισμού. Ο Schumacher, πολιτικός πρόσφυγας ήδη, έζησε μεγάλο μέρος της περιόδου αυτής, ως οικονομικός σύμβουλος της βρετανικής κρατικής εταιρείας ανθρακωρυχείων.\nΟι προαναφερθείσες λεπτομέρειες , έχουν μεγάλη σημασία αφού διαμόρφωσαν τη σκέψη αλλά και το έργο του Schumacher. Ο εν λόγω οικονομολόγος, στάθηκε απέναντι στην άποψη που λέει ότι η μεγένθυση της οικονομίας ταυτίζεται εξ’ορισμού και με τη βελτίωση της ευημερίας του κοινωνικού συνόλου. Αντιθέτως,επεσήμανε πως η οικονομική μεγέν- θυσή συνέβαινε κατά τρόπο τέτοιο που οδηγούσε στη σπατάλη των περιβαλλοντικών πόρων, τη μόλυνση του περιβάλλοντος αλλά και την αποξένωση του μέσου εργαζομένου από τη διαθέσιμη σε αυτόν τεχνολογία. Εν τέλει, κατέληγε στο συμπέρασμα πως το παρόν οικονομικό μοντέλο δεν είναι βιώσιμο.\nΕίναι αλήθεια, πως τα ζητήματα που έθιξε ο Schumacher κατά το μακρινό 1973, απασχολούν σήμερα την επιστημονική κοινότητα και όχι μόνο. Οι πολιτικοί και οι επιχειρηματίες του 2020 συζητούν για το κατά πόσο είναι εφικτό να υιοθετήσουμε ένα νέο οικονομικό μοντέλο που θα περιγράφεται από τις έννοιες της βιωσιμότητας και της αειφορίας. Το συνδυασμό δηλαδή της οικονομικής μεγένθυσης με τη προστασία του περιβάλλοντος και με τη κάλυψη των μη-υλιστικών ανθρώπινων αναγκών. Θα λέγαμε δε, πως κάποιες νομοθετικές ή επιχειρηματικές πρωτοβουλίες κινούνται ή φιλοδοξουν να κινηθούν προς αυτή τη κατεύθυνση.\nΠροσωπικά, είμαι αρκετά δύσπιστος απέναντι σε αυτές τις πρωτοβουλίες, όχι γιατί είμαι χαιρέκακος ή απαισιόδοξος από τη φύση μου, ούτε επειδή μπορώ να προβλέψω με επιστημονικούς ισχυρισμούς την αποτυχία τους. Μπορώ μάλιστα να αποδεχτώ πως είναι\nωφέλιμες για το κοινωνικό σύνολο ως ένα βαθμό, όμως οι βασικές μου ενστάσεις προκύπτουν από δύο γεγονότα. Πρώτον, από το γεγονός ότι μιλάμε για κερδοσκοπικές πρωτοβουλίες, δεύτερον από το γεγονός ότι κάποιες εξ’αυτών, φαίνεται να σχεδιάζονται από ανώτατους θεσμικούς ή επιχειρηματικούς παράγοντες, χωρίς τη παρέμβαση των απλών πολιτών.\nΒεβαίως, υπάρχει και ο αντίλογος του αντίλογου! Η ανάπτυξη καταναλωτικής συνείδησης\nεκ μέρους των πολιτών, τους καθιστά φορείς των αλλαγών που χρειάζονται για να εγκαθιδρυθεί ένα νέο μοντέλο βιώσιμης και αειφόρου ανάπτυξης. Εξάλλου, βλέπουμε ήδη\nπως πολλές επιχειρήσεις παρουσιάζουν-αληθώς ή ψευδώς- τα προϊόντα τους ως φιλικά\nαπέναντι στο περιβάλλον. Κάποιες εξ’αυτών μάλιστα, παρουσιάζονται ως υπεύθυνες εν γένει, απέναντι στους εργαζομένους και τη κοινωνία. Για να φτάσουμε ως εκεί όμως, χρειάστηκαν η παρέμβαση και η δράση οργανώσεων πολιτών (οικολογικών, συνδικαλιστικών κλπ)\nΚαταλήγουμε στο συμπέρασμα λοιπόν, πως η λύση των προβλημάτων που θίγει ο Schumacher, επαφίεται ως ένα βαθμό τουλάχιστον, στην ενεργοποίηση των πολιτών.\nΜε τέτοιο τρόπο, ώστε να αφήσουν στην άκρη τις κακές πλευρές του εαυτού τους(π.χ απληστία) και να γίνουν ενεργοί αποδέκτες των μηνυμάτων που δέχονται από τις επιχειρήσεις και τους πολιτικούς. Έχουμε το πορτοφόλι μας, τη ψήφο μας αλλά και την ελευθερία του συνέταιρίζεσθαι,ας αξιοποιήσουμε αυτά τα μέσα για να ζήσουμε σε ένα καλύτερο κόσμο!\nΠροηγούμενο άρθρο: Ευρωπαϊκό Συμβούλιο: Πόσα δις θα εισπράξει η Ελλάδα ελέω κορωνοϊού; Προηγούμενο\nΕπόμενο άρθρο: Σταϊκούρας: ‘’Η πραγματική οικονομία δεν μπορεί να αντέξει δεύτερο lockdown’’\tΕπόμενο


ΕΥΡΥΤΑΝΑΣ ΙΧΝΗΛΑΤΗΣ: 10 χρόνια...\nΕυχαριστούμε - συνεχίζουμε...\nΕτικέτες 10 χρόνια "Ευρυτάνας ιχνηλάτης"\nΧρονια πολλα ιχνηλατη.\nΤεραστια η προσφορα σου.!!\nΧρόνια πολλά Ιχνηλάτη!\nΦΙΛΤΑΤΕ ΕΥΡΥΤΑΝΑ ΙΧΝΗΛΑΤΗ ΣΟΥ ΑΠΟΣΤΕΛΛΩ ΤΙΣ ΘΕΡΜΟΤΕΡΕΣ ΕΥΧΕΣ ΜΟΥ ΓΙΑ ΤΟ ΙΣΤΟΛΟΓΙΟ ΠΟΥ ΧΩΡΙΣ ΙΧΝΟΣ ΥΠΕΡΒΟΛΗΣ ΑΠΟΤΕΛΕΙ ΕΝΑ ΕΞΑΙΡΕΤΙΚΟ ΕΡΓΑΛΕΙΟ ΜΕΛΕΤΗΣ ΚΑΙ ΕΡΕΥΝΑΣ.\nΚΑΛΗ ΣΥΝΕΧΕΙΑ ΣΤΟ ΑΞΙΟΘΑΥΜΑΣΤΟ ΕΡΓΟ ΣΟΥ.\nΜε έμπνευση, δημιουργία και αγωνιστικότητα!!!\nΤο blog είναι σημείο αναφοράς στην αληθινή ιστορία του τόπου μας. Συνέχισε με το ίδιο πάθος την έρευνα σου για την παρουσίαση και αποκατάσταση των πραγματικών ιστορικών γεγονότων του τόπου μας.\nΦίλε "Ευρυτάνα Ιχνηλάτη" εύχομαι από την καρδιά μου να είσαι γερός και δυνατός για να συνεχίσεις το σπουδαίο έργο σου με το ίδιο αγωνιστικό πείσμα και την ίδια υπευθυνότητα.\nΕύχομαι επίσης(το έχω ξαναγράψει) όλο αυτό το υλικό του ιστολογίου σου,με τα ιστορικά κείμενα,τα ντοκουμέντα,τα λογοτεχνικά,αλλά και τα οδοιπορικά,να υπήρχε τρόπος να εκδοθεί για να παραμείνει στην αιωνιότητα ώστε να διδάσκει νέους και παλιούς καθώς στο διαδίκτυο δεν έχω καμία εμπιστοσύνη.\nΝα τα εκατοστήσεις φίλε Ευρυτάνα!\nΜάχιμος και δυνατός! Ωραία φωτό..\nΟΠΩΣ ΕΣΥ ΞΕΡΕΙΣ !!!\nΗ ΦΩΤΟΓΡΑΦΙΑ ΜΟΝΑΔΙΚΗ !\nΗ προσφορά ετούτου εδώ του ιστολογίου Ευρυτάνα φίλε, ξεπερνά κάθε προσδοκία. Σκίζει τα κλασικά όρια, γίνεται πηγή πολιτισμού, γίνεται εργαλείο χειραφέτησης, μνημείο ιστορίας.\nΝα σου ευχηθώ ολόψυχα τα καλύτερα. Μένουμε εδώ ακόλουθοι και συμπαραστάτες.\nΤο δικό μας Ευχαριστώ έμπρακτα!! Κερνάμε όποτε κι αν περάσετε απ το Κρίκελλο!! Αρκεί να μας αφήσουν ήσυχους!! Νάστε υγιείς και να ιχνηλατείτε γενικώς και την Ευρυτανία μας την αγαπημένη ρίζα πλιότερο!! Καλή αντάμωση\nΑπ το Κρίκελλο με αγάπη\nΜάκης κ Σούλα\nΝα τα εκατοστήσεις Ευρυτανα ιχνηλάτη. Τέτοια σάιτ έχουμε ανάγκη, που προσφέρουν γνώση, ιστορία καί αγωνιστικότητα\n10 χρόνια παρουσίας και αγώνα αξίζουν τις θερμότερες ευχές!\nΧρόνια Πολλά πάντα με την Αγάπη μου!\nΤρίτη, 02 Φεβρουαρίου, 2021\nΜια απαραίτητη ΣΗΜΑΝΤΙΚΗ ΠΑΡΕΜΒΟΛΗ ανάμεσα στα τιμητικά σας σχόλια.\nΠρόκειται για μία ανακοίνωση από...\nΠΡΩΤΟΒΟΥΛΙΑ ΑΘΗΝΑΣ ΓΙΑ ΤΗΝ ΠΡΟΣΤΑΣΙΑ ΤΩΝ ΑΓΡΑΦΩΝ\nΤην παραθέτουμε εδώ ώστε να διαβαστεί από όσο περισσότερο και ευρύτερο κόσμο γίνεται...\nΑγαπητοί συμπολίτες, τα τελευταία χρόνια διεξάγουμε κυριολεκτικά σε καθημερινή βάση έναν πολυεπίπεδο αγώνα για την προστασία των Αγράφων. Άνθρωποι που αγαπάμε τον τόπο μας, είτε κατοικούμε μονίμως στο νομό Καρδίτσας είτε επισκεπτόμαστε την ιδιαιτέρα πατρίδα μας με κάθε ευκαιρία για να βρεθούμε στα σπίτια των προγόνων μας που με τόσο κόπο συντηρούμε οικονομικά, δεν έχουμε καμία διάθεση να παραδώσουμε τα βουνά και τα νερά των Αγράφων προς ισοπέδωση από κάποιες εταιρίες μόνο και μόνο για το δικό τους οικονομικό όφελος. Σε αυτόν τον αγώνα, δεν είμαστε μόνοι μας.\nΧιλιάδες άλλων ανθρώπων που γνωρίζουν και αγαπούν τα βουνά αυτά περπατώντας κάθε ράχη και βουνοκορφή τους, κάποιες φορές περισσότερο και από τους ντόπιους, βρίσκονται δίπλα μας σε αυτόν τον -χωρίς υπερβολή- ιερό αγώνα. Η ισοπέδωση των κορυφογραμμών θα σημάνει την οριστική καταστροφή του παρθένου και μείζονος οικολογικής σημασίας περιβάλλοντος των Αγράφων και ουσιαστικά θα εκτοπίσει μια για πάντα τις αναμνήσεις μας, τα βιώματά μας αλλά και την ίδια τη διάθεση για φυσική παρουσία μας, αφού απλά θα τα μετατρέψει σε ένα ορεινό «Θριάσιο Πεδίο», γεμάτο εργοτάξια, μηχανήματα, χωματουργικές εργασίες και σκουπίδια,\nΕυρυτάνα ιχνηλάτη.........σου εύχομαι και εγώ μακροημέρευση στο blog.............υγεία αντοχές και δημιουργικότητα σε εσένα..........συνέχισε να μας οδηγείς με τον μαγικό σου τρόπο στους δρόμους της ιστορίας του πολιτισμού και της μητέρας φύσης!!!!!!!!!!!!\nΚαλή αντοχή, φίλε Ευρυτάνα, στα ωραία σου έργα!\nΚαλή δύναμη και στον αγώνα για την απόκρουση των νεοβάρβαρων που καταστρέφουν αδιάντροπα τα ιερά βουνά μας.\nΤετάρτη, 03 Φεβρουαρίου, 2021\nΝα γίνουν πολλαπλάσια σε αγώνες, κατακτήσεις και αντοχές!\nΝα είσαι πάντα καλά, περήφανε Ευρυτάνα!\nΠέμπτη, 04 Φεβρουαρίου, 2021\nΑιώνια δύναμη, σαν τους αγερες στα βουνά!\nΠαρασκευή, 05 Φεβρουαρίου, 2021\nΕΧΕΙΣ ΚΑΝΕΙ ΚΑΤΑΠΛΗΚΤΙΚΗ ΔΟΥΛΕΙΑ ΟΛΗ ΑΥΤΗ ΤΗ ΔΕΚΑΕΤΙΑ.\nΝΑ ΣΥΝΕΧΙΣΕΙΣ ΜΕ ΤΟΝ ΙΔΙΟ ΖΗΛΟ.\nΧρόνια πολλά ιχνηλάτη, να τα εκατοστήσει το πολύτιμο ιστολόγιό που συμβάλλει στην διατήρηση της ιστορικής μνήμης του τόπου\nΚαι με τον αγώνα του λαού μας να έρθει η στιγμή που θα ιχνηλατείς την Ευρυτανία υπό λαϊκή εργατική εξουσία!\nΝα είσαι γερός και να συνεχίζεις την υπέροχη δουλειά.\nΜε τα μάτια στραμμένα στο μέλλον, να αναδεικνυεις το παρελθόν και το παρόν της Ευρυτανίας μας!!!\nΔέκα χρόνια παρουσίας ενός πολύ ωραίου blog που μας παρουσιάζει πολύ ενδιαφέροντα θέματα.\nΚαταπληκτική δουλεια,κόσμημα η διάσωση της πολύτιμης ιστορικής μνήμης ,που λαμβάνει μεγαλύτερη ιστορική πολιτική και πολιτισμική σημασία ,όταν επιχειρείται να ξαναγραφεί η ιστορία από τα Επιτελεία της άρχουσας τάξης σε κάθε επίπεδο.Πολύτιμή λοιπόν η συνεισφορά κτήμα για τους αγώνες που έρχονται\nΓια την Ευρυτανία, τη φύση και την ιστορία!\nΑνεκτίμητη η προσφορά σου Ευρυτάνα ....συνέχισε να μας δίνεις γνώσεις και κουράγιο στις δύσκολες ώρες που περνάμε....χρόνια πολλά!!\nΣας ευχαριστούμε ολόψυχα για τα καλά σας λόγια και τις εγκάρδιες ευχές.\nΣυνεχίζουμε, για 11ο χρόνο, με όλους εσάς συνοδοιπόρους...\nΚυριακή, 07 Φεβρουαρίου, 2021


Basketball Champions League - σελίδα 3 - Novasports.gr\nΌλο και μεγαλώνει η λίστα των ξένων παικτών οι οποίοι διαμαρτύρονται για καθυστέρηση πληρωμών από πλευράς ΚΑΕ ΑΕΚ.\nΟι διοργανωτές αποφάσισαν να καταργήσουν τις ισοπαλίες στα πλέι οφ, αλλάζοντας τον τρόπο πρόκρισης στους ''16'' και στους ''8.''\nΤέταρτη συνεχόμενη σεζόν για τον ΠΑΟΚ στο BCL και έβδομη σερί σε ευρωπαϊκή διοργάνωση. Ο δικέφαλος του Βορρά εξέδωσε σχετική ανακοίνωση.\nΤρεις ελληνικές ομάδες θα εκπροσωπήσουν την Ελλάδα στο Basketball Champions League της επόμενης περιόδου. ΑΕΚ, ΠΑΟΚ και Περιστέρι θα προσπαθήσουν να διακριθούν στην επόμενη διοργάνωση, στην οποία η Ελλάδα δεν ζήτησε wild card. Και οι τρεις ελληνικές ομάδες θα μπουν κατευθείαν σε ομίλους, αποφεύγοντας το ρίσκο των προκριματικών.\nΟ ΠΑΟΚ βρίσκεται σε μια κρίσιμη καμπή της σύγχρονης ιστορίας του αναφορικά με το ιδιοκτησιακό του καθεστώς χωρίς αυτό να σημαίνει πως δε μεριμνά για τις εξελίξεις που τον αφορούν στα υπόλοιπα – ζωτικής σημασίας – θέματα.\nΟ Πάρις Λι ολοκλήρωσε τη θητεία του στο Βέλγιο και ευχαρίστησε την Αντβέρπ για όσα έζησε τα τελευταία δύο χρόνια, με τον Αμερικανό να ετοιμάζεται για το επόμενο κεφάλαιο στην καριέρα του, την ΑΕΚ.\nΣτο Αντβέρπ του Βελγίου γράφτηκε ο φετινός επίλογος του BCL. Απολαύστε ένα βίντεο με τις καλύτερες στιγμές του φάιναλ φορ.\nΟ Νίκος Ζήσης αποχώρησε από την Μπάμπεργκ μετά από τέσσερα χρόνια επιτυχημένης παρουσίας.\nΜε ποινή απαγόρευσης μεταγραφών για οφειλές προς έναν ατζέντη, τιμωρήθηκε η ΑΕΚ από την παγκόσμια ομοσπονδία μπάσκετ.\nΣαν σήμερα πριν από έναν χρόνο η ΑΕΚ κατάφερε να κατακτήσει το chamions league και να γίνει η δεύτερη ομάδα μετά την Τενερίφη που έφτασε στην κορυφή της συγκεκριμένης διοργάνωσης. Ο Ντούσαν Σάκοτα μίλησε για την περσινή επιτυχία στον επίσημο λογαριασμό της ΚΑΕ στα social media.\nΟ Δημήτρης Μαυροειδής θυμήθηκε την κατάκτηση του περσινού Basketball Champions League από την ΑΕΚ, στο Final 4 του ΟΑΚΑ.\nΟ πολυτιμότερος παίκτης του F4 του Champions League, Κέβιν Πάντερ, ο οποίος το κατέκτησε για δεύτερη συνεχόμενη χρονιά, αποθέωσε τον χαρακτήρα της Βίρτους Μπολόνια, ενώ έκανε τη σύγκριση με την περσινή χρονιά με την ΑΕΚ.


2pana: Έτσι έγινε...\n- - Άλεξ μ’αγαπάς;\n- - Σε λατρεύω\nΟι δύο νέοι άνδρες, με τι ξανθιές μπούκλες στα μαλλιά, χαίρονταν τον ήλιο και την θάλασσα της Μακεδονίας. Σαν την Χαλκιδική δεν είχε, ούτε τότε. Σχεδόν συνομήλικοι, μεγαλωμένοι μαζί από παιδιά, ρωμαλέοι, όμορφοι αν και δεν τους έλεγες και πρώτα μπόγια. Αρχοντόπουλα. Είχαν μια σχέση κάτι ανάμεσα σε φιλία και ζευγάρωμα. Άλλοι καιροί άλλα ήθη. Ποιοι είμαστε εμείς να κρίνουμε.\nΟ ένας ταξίδευε πολύ για την δουλειά του. Ξεκινούσε από την Πέλλα μέχρι την Ινδία και την Αίγυπτο. Δεν ασχολιόταν ούτε με τα ροδάκινα, ούτε με το βαμβάκι σαν τους άλλους συντοπίτες του. Είχε πάρει τη δουλειά του μπαμπά του, του Φιλίππου και δεν προλάβαινε να την επεκτείνει. Προκομμένο παλικάρι. Όλοι είχαν να το λένε. Όταν εύρισκε κανένα εμπόδιο να του εμποδίζει τον δρόμο, απλά έβγαζε το σπαθί του και τσακ το έκοβε.\n- - Αν με χάσεις τι θα κάνεις;\nΔεν θα σε χάσω, θα γίνει καλά. Αλλά και αν σε χάσω θα πενθήσω και θα υποχρεώσω και τους άλλους να πενθήσουν. Θα σταματήσω κάθε δραστηριότητα και όλος ο κόσμος θα θρηνεί. Θα τιμωρήσω όποιον ευθύνεται για τον θάνατο σου. Θα χτίσω ένα μεγάλο μνημείο για να σε βάλω μέσα να κατοικείς για πάντα. Χώματα θα το κρύψουν και θα τα το προστατεύουν από τους εχθρούς.\nΌταν θα έλθει η ώρα, την χώρα να την κυβερνήσει μια Περιστέρα και την γη μας να την σκάψει μια Περιστέρη, το μνημείο θα ξαναφανερωθεί και όλος ο κόσμος θα μάθει για σένα.\nΑναρτήθηκε από PMICH στις 10:55:00 π.μ.


HTC Desire A17: Νέα entry-level συσκευή θα κυκλοφορήσει μαζί με το HTC Bolt; | Techblog.gr\nHTC Desire A17: Νέα entry-level συσκευή θα κυκλοφορήσει μαζί με το HTC Bolt;\nΚυριακή, 06/11/2016 · Λάμπρος Κοσμόπουλος HTC HTC Android Smartphones HTC Smartphones\nΣύμφωνα με μια νέα πληροφορία, ένα νέο τηλέφωνο της HTC με την κωδική ονομασία HTC Desire A17, θα κυκλοφορήσει την ίδια χρονική στιγμή με το HTC Bolt. Την πληροφορία αυτή έδωσε o LlabTooFer, ο οποίος είναι ROM developer και γνωστός για τις πληροφορίες του για την HTC.\nΠρος το παρόν, δεν γνωρίζουμε αρκετές πληροφορίες για το HTC Desire A17, παρά μόνο ότι θα τρέχει Android 6.0.1, με τον Sense 8 Launcher. Για να πάρουμε μια ιδέα για το τι συσκευή μιλάμε, ίσως θα πρέπει να ανατρέξουμε στο HTC Desire 530, το οποίο είχε κωδική ονομασία HTC A16.\nTo HTC Desire 530 ήταν μια συσκευή με οθόνη 5 ιντσών, ανάλυσης 720×1280. Εσωτερικά είχε τον Snapdragon 210, Adreno 304 GPU, 1.5 GB RAM και 16 GB εσωτερική μνήμη. Η πίσω κάμερα ήταν στα 8 megapixel, με την μπροστά να είναι στα 5. Η τιμή του αρχικά ήταν τα 159 δολάρια. Βάση αυτών των χαρακτηριστικών, αναμένουμε το HTC Desire A17 να είναι μια entry-level συσκευή.\nΤο HTC Bolt θα είναι διαθέσιμο στις ΗΠΑ στις 11 Νοεμβρίου, οπότε εκείνη την ημερομηνία λογικά θα μάθουμε περισσότερες πληροφορίες για το HTC Desire A17.


ΔΙΑΔΙΚΑΣΙΑ ΑΝΑΛΗΨΗΣ ΚΑΙ ΕΞΕΤΑΣΗΣ ΠΤΥΧΙΑΚΗΣ ΕΡΓΑΣΙΑΣ\n(Αναλυτική περιγραφή των βημάτων για την κάθε διαδικασία – Χρήσιμα Έντυπα -\nΠερίοδος εξέτασης πτυχιακών εργασιών – Χρονική διάρκεια ολοκλήρωσης θέματος πτυχιακής εργασίας)\nΑ. ΑΙΤΗΣΗ ΑΝΑΛΗΨΗΣ ΘΕΜΑΤΟΣ ΠΤΥΧΙΑΚΗΣ ΕΡΓΑΣΙΑΣ\nΒήμα 1 - Αίτηση στη Γραμματεία\nΠΡΟΣΟΧΗ: MONO για το εαρινό εξάμηνο 2020-21,\nη περίοδος υποβολής των Αιτήσεων για την ανάληψη θέματος είναι\nαπό 04/03/2021 μέχρι 13/03/2021.\nΗ Αίτηση θα γίνει ηλεκτρονικά, στο email: ba_2@uniwa.gr ,\nμε θέμα: «ΥΠΟΒΟΛΗ ΑΙΤΗΣΗΣ ΓΙΑ ΑΝΑΛΗΨΗ ΘΕΜΑΤΟΣ ΠΤΥΧΙΑΚΗΣ ΕΡΓΑΣΙΑΣ»,\nεπισυνάπτοντας το αρχείο «Αίτηση ανάληψης θέματος πτυχιακής εργασίας» (βλέπε συνημμένο αρχείο).\nΜετά τη λήξη υποβολής των Αιτήσεων, η Γραμματεία προωθεί τα αιτήματα των φοιτητών στους Τομείς.\nA/A Αριθμός Μητρώου ΦΟΙΤΗΤΗ/ΤΡΙΑΣ ΟΝΟΜΕΤΕΠΩΝΥΜΟ ΦΟΙΤΗΤΗ/ΤΡΙΑΣ ΘΕΜΑ ΕΠΙΒΛΕΠΩΝ ΚΑΘΗΓΗΤΗΣ\nΣημείωση : Οι προτάσεις του φοιτητή, τόσο για τον Επιβλέποντα όσο και για το θέμα της πτυχιακής εργασίας, μπορούν να τροποποιηθούν με βάση την απόφαση της Συνέλευσης του Τομέα και του τελικού Επιβλέποντα, αντίστοιχα.\nΟι τελικοί πίνακες αναρτώνται στην ιστοσελίδα του Τμήματος http://www.ba.uniwa.gr/announcements/ με ευθύνη της Γραμματείας, με τα παρακάτω στοιχεία:\nA/A Αριθμός Μητρώου ΦΟΙΤΗΤΗ/ΤΡΙΑΣ ΟΝΟΜΕΤΕΠΩΝΥΜΟ ΦΟΙΤΗΤΗ/ΤΡΙΑΣ ΘΕΜΑ ΕΠΙΒΛΕΠΩΝ ΚΑΘΗΓΗΤΗΣ ΤΡΙΜΕΛΗΣ ΕΠΙΤΡΟΠΗ\nΒ. ΑΙΤΗΣΗ ΕΞΕΤΑΣΗΣ ΠΤΥΧΙΑΚΗΣ ΕΡΓΑΣΙΑΣ\nΒήμα 2 - Αίτηση στη Γραμματεία\nΣημείωση 1: Οι αιτήσεις για εξέταση θα γίνονται δεκτές, μόνο εφόσον στην ιστοσελίδα του Τμήματος έχει αναρτηθεί η ανάθεση της πτυχιακής εργασίας.\nΣημείωση 2: Οι φοιτητές είναι υποχρεωμένοι να κάνουν όλη τη διαδικασία κάθε εξάμηνο, εφόσον δηλώνουν πτυχιακή.\nΗ Γραμματεία ανακοινώνει στην ιστοσελίδα (http://www.ba.uniwa.gr/announcements/) το πρόγραμμα εξέτασης των πτυχιακών εργασιών.\nΒήμα 4 – Πρακτικό Εξέτασης - Αξιολόγησης και Ιδρυματικό Αποθετήριο «Πολυνόη».\nO Καθηγητής σε συνεργασία με τον φοιτητή θα πρέπει να ανεβάσει την πτυχιακή εργασία στο Ιδρυματικό Αποθετήριο «Πολυνόη». (https://polynoe.lib.uniwa.gr/ )\nΓ. ΧΡΟΝΟΣ ΟΛΟΚΛΗΡΩΣΗΣ ΠΤΥΧΙΑΚΗΣ ΕΡΓΑΣΙΑΣ


X. Kασίμης: «Το Φράγμα του Ασωπού δεν έχει κανένα πρόβλημα.Τον Δεκέμβριο του 2020 παραδίδεται”\n«Αυτή την στιγμή το Φράγμα του Ασωπού δεν έχει κανένα πρόβλημα.» είπε στην εκπομπή Περισκόπιο και στην Τζένη Σουκαρά ο πρώην γγ του Υπουργείου Αγροτικής Ανάπτυξης ,καθηγητής Χαράλαμπος Κασίμης .\n«Οι εργασίες εκτελούνται κανονικόττα .Παραλάβαμε ένα έργο σταματημένο, με ζημιές και καταφέραμε να το ξεμπλοκάρουμε ,καταφέραμε να το περάσουμε στη νέα προγραμματική περίοδο και να εξασφαλίσουμε κοινοτική χρηματοδότηση.Στην συνέχεια έγιναν κάποιες αλλαγές.\nΈφυγε η ΙΟΝΙΟΣ, ανέλαβε ο ΑΚΤΩΡΑΣ .Κάναμε καλή δουλειά για να γίνει αυτό.Ο ΑΚΤΩΡΑΣ μπήκε δυναμικά και το έργο εμφανίζει σημαντική πρόοδο.Την τελευταία φορά που το επισκέφθηκα ήταν τον Ιούνιο, την εβδομάδα που ολοκληρωνόταν η θητεία μου.Οι εργασίες πάνε παρα πολύ καλά.\nΈχει δοθεί παράταση και έχουμε κάνει και κάτι άλλο σημαντικό. Έχουμε ενισχύσει τον προυπολογισμό του.Ευελπτιστούμε ότι θα δοθεί το ‘εργ στους αγρότες μας σύμφωνα με το χρονοδιάγραμμα .Η συμβαση τελειώνει τον Δεκέμβριο του 2020.»


ΝΕΟ ΣΕΝΑΡΙΟ... Ο κορωνοϊός εξελίχθηκε πριν 10 χρόνια στο σώμα κινέζου ανθρακωρύχου, ισχυρίζεται Αμερικανός επιστήμονας | Εφημερίδα "Στόχος" - Stoxos newspaper\nΝΕΟ ΣΕΝΑΡΙΟ... Ο κορωνοϊός εξελίχθηκε πριν 10 χρόνια στο σώμα κινέζου ανθρακωρύχου, ισχυρίζεται Αμερικανός επιστήμονας\nΟ κορωνοϊός είχε εξελιχθεί μέσα στους πνεύμονες Κινέζων ανθρακωρύχων, εννέα χρόνια πριν δραπετεύσει από το ινστιτούτο ιολογίας της Βουχάν, ισχυρίζεται κορυφαίος Αμερικανός εμπειρογνώμονας.\nΟ Δρ Τζόναθαν Λάθαμ, εκτελεστικός διευθυντής του US Bioscience Resource Project, υποστηρίζει ότι ο κορωνοϊός μπορεί να εξελίχθηκε στο σώμα ενός μολυσμένου Κινέζου ανθρακωρύχου, σχεδόν μια δεκαετία πριν από την έναρξη της πανδημίας.\nΕκτιμά δε, ότι αυτό έγινε πριν ο ιός διαφύγει από τη Βουχάν μέσω δειγμάτων της ασθένειας που στάλθηκαν σε ερευνητές, ανέφερε η Telegraph.\n«Απαιτούνται πολλές εκατοντάδες μεταλλάξεις για να μετατραπεί ο ιός σε Sars-Cov-2.\n»Αλλά έχουμε ακούσει για το εκπληκτικό φαινόμενο μεμονωμένων περιπτώσεων πολύ επιταχυνόμενης εξέλιξης των ιών στη Βρετανία.\n»Σε ένα μόνο άτομο στην Αγγλία, ο ιός εξελίχθηκε όσο είχε εξελιχθεί σε εκατομμύρια άλλες μολύνσεις.\n»Η θεωρία μας προτείνει ότι μια παρόμοια εξέλιξη συνέβαινε στο εσωτερικό των πνευμόνων των ανθρακωρύχων μετά τη μυστηριώδη ασθένεια το 2012».\nΣυγκεκριμένα, το 2012, έξι ανθρακωρύχοι που φτυάριζαν γκουανό νυχτερίδας στο ανθρακωρυχείο στο Mojiang, αρρώστησαν σοβαρά με μια ασθένεια που έμοιαζε με πνευμονία και έμοιαζε με τον κορωνοϊό.\nΤρεις από αυτούς πέθαναν και οι υπόλοιποι νοσηλεύτηκαν σε νοσοκομείο έως και έξι μήνες.\nΜόλις ένα χρόνο μετά τους θανάτους, οι επιστήμονες της Βουχάν ανακάλυψαν στις ίδιες σπηλιές, έναν ιό με την ονομασία RaTG13, ο οποίος αργότερα διαπιστώθηκε ότι ταυτίζεται κατά 96% με την Covid-19.\nΑν και τίποτα δεν έχει αποδειχθεί ακόμη καθώς η πολιτικά φορτισμένη έρευνα προχωράει, εγείρονται ερωτήματα σχετικά με τη σχέση μεταξύ των ανθρακωρύχων που νόσησαν η πέθαναν, και της Covid-19.\n«Γνωρίζουμε ότι οι κορωνοϊοί ήταν ποικίλοι και άφθονοι κοντά στο ορυχείο και ότι ορισμένοι από τους ανθρακωρύχους νοσηλεύθηκαν για μεγάλο χρονικό διάστημα» πρόσθεσε ο Λάθαμ.\n«Η θεραπεία τους διήρκεσε έξι μήνες και επέτρεψε την εξέλιξη νέων προσαρμοσμένων ανθρώπινων κορωνοϊών.\n»Γνωρίζουμε επίσης ότι πολλά ιατρικά δείγματα εστάλησαν στο Ινστιτούτο Ιολογίας, οπότε το ερώτημα είναι, τι υπήρχε στα δείγματα και τι έγινε με τυχόν ιούς που βρέθηκαν».\nΈνας νεαρός γιατρός ονόματι Li Xu έγραψε σε μια διατριβή για τις λοιμώξεις και ενώ δεν ήξερε τι ακριβώς σκότωσε τους εργάτες, υποστήριξε ότι πιθανότατα ήταν ένας κορωνοϊός από νυχτερίδα.\n«Αυτό καθιστά την έρευνα των νυχτερίδων στο ορυχείο όπου εργάστηκαν οι έξι ανθρακωρύχοι και αργότερα υπέστησαν σοβαρή πνευμονία, ένα σημαντικό ερευνητικό θέμα», είπε.\nΗ θεωρία της διαρροής του ιού από το εργαστήριο\nΗ Κίνα έχει κατηγορηθεί εδώ και καιρό για συγκάλυψη ή διαστρέβλωση του ρόλου της κατά τις πρώτες ημέρες της πανδημίας, με ισχυρισμούς ότι το Κομμουνιστικό Κόμμα χειραγώγησε τα στοιχεία των κρουσμάτων και των θανάτων, ενώ απέκρυψε πληροφορίες από τον Παγκόσμιο Οργανισμό Υγείας.\nΗ θεωρία ότι η πανδημία προκλήθηκε από διαρροή σε εργαστήριο στη Bουχάν έχει γίνει όλο και πιο διαδεδομένη τους τελευταίους μήνες, παρά το γεγονός ότι είχε χαρακτηριστεί ως θεωρία συνωμοσίας κατά τους πρώτους μήνες της επιδημίας.\nΗ Κίνα και το Ινστιτούτο Ιολογίας της Bουχάν έχουν αρνηθεί με οργή κάθε ισχυρισμό, αλλά νέα στοιχεία δείχνουν ότι ο ιός κυκλοφορούσε σε ανθρώπινα κύτταρα «για πολύ μεγάλο χρονικό διάστημα».\nΕν τω μεταξύ, οι ειδικοί εκτιμούν ότι η Κίνα εκμεταλλεύτηκε την πανδημία της Covid-19 ως μέρος του στόχου της να επιτύχει παγκόσμια κυριαρχία, καθώς η χώρα γνωρίζει άνθηση δύο χρόνια μετά το πρώτο κρούσμα που αναφέρθηκε στη Bουχάν.


taparaponasas stoMIXER: 600 post - Λαμπρος Τζιανος\nPosted by Rodia at 11/17/2007 04:52:00 μ.μ.\nΠερίπου σαράντα νεκροί. και οι δολοφόνοι ατιμώρητοι. Μπορεί να έγιναν και στρατηγοί. Αρχηγοί σωμάτων ασφαλείας. Ποιός ξέρει...\n17 Νοεμβρίου 2007 - 11:34 μ.μ.\nΚαλή πρωτοβουλία, να μη χαθούν τα ονόματα!\n18 Νοεμβρίου 2007 - 1:13 π.μ.


ΑΠΟΦΡΑΞΕΙΣ ΝΕΟ ΨΥΧΙΚΟ, Απόφραξη λεκάνης μπάνιου φρεατίου\nΑΠΟΦΡΑΞΕΙΣ ΝΕΟ ΨΥΧΙΚΟ από 20€ 24/7/365 email 210.993.7673 697.877.6845\nΓια αποφράξεις στο Νέο Ψυχικό λεκάνης μπάνιου φρεατίου υδρορροών αποχέτευσης επιλέγετε την αποφρακτική εταιρεία μας για αποφράξεις Νέου Ψυχικού από 20€ μόνο.\nΑποφράξεις Νέο Ψυχικό με εξαιρετικό Τιμοκατάλογο Φθηνές τιμές και δώρα!\nΈλεγχος με κάμερα Νέο Ψυχικό: 60€\nΓιατί επιλέγετε για Αποφράξεις Νέο Ψυχικό το δικό μας συνεργείο καθαρισμού υδρορροών τόσο για αποφράξεις υδρορροών όσο και για έλεγχο με κάμερα ή άλλες υπηρεσίες αποφράξεων;\nΥπηρεσίες αποφράξεων στο Νέο Ψυχικό φθηνά από την εταιρεία μας\nΓιατί να επιλέξετε για αποφράξεις Νέο Ψυχικό το δικό μας συνεργείο καθαρισμού υδρορροών;\nΓΙΑ ΑΠΟΦΡΑΞΕΙΣ Νέο Ψυχικό 24h ΣΤΗ ΔΙΑΘΕΣΗ ΣΑΣ


ΜΙΑ ΠΕΡΙΠΕΤΕΙΑ ΣΤΟ ΜΟΝΑΣΤΗΡΙ ΤΗΣ ΜΥΡΤΙΑΣ\nΒησσαρία Ζορμπά – Ραμμοπούλου\n-Δε γουστάρω! Κατάλαβες; Μάλλον δεν κατάλαβες! Να σου το ξαναπώ λοιπόν: ΔΕΝ ΓΟΥΣΤΑΡΩ! Κι αν ακόμα δεν κατάλαβες να σου το ξανατονίσω: Δ-Ε-Ν ΓΟΥ-ΣΤΑ-ΡΩ! Ο Σωτήρης τόνισε μία-μία τις συλλαβές στα μούτρα του φίλου του και μετά … ξεφούσκωσε!\n-Τσάμπα τσακώνεστε! Πετάχτηκε και ο Ματθαίος. Γουστάρετε δε γουστάρετε, το πρόγραμμα είναι κανονισμένο!\nΠάει και τελείωσε! Απόψε έχει εσπερινό!\nΤα τέσσερα παιδιά, φίλοι, συμμαθητές και γείτονες στην Αθήνα, είχαν φτάσει μόλις χθες στην κατασκήνωση της Αγίας Σοφίας. Η ιδέα ήταν του Χρήστου. Φέτος που τελείωναν το Δημοτικό, γιατί να μην πρότειναν στους γονείς τους μια κάπως πιο μακρινή διαμονή. Το πρότειναν και οι γονείς τους… δέχτηκαν! Βέβαια σ’ αυτό το τελευταίο βοήθησε πολύ και η θεία του Χρήστου που έμενε μόνιμα στο Αγρίνιο και διαβεβαίωσε όλους τους γονείς πως «ναι, βέβαια, η ίδια θα παραλάμβανε τα παιδιά από την Αθήνα, η ίδια θα τα οδηγούσε ως την Αγία Σοφία, η ίδια γνώριζε προσωπικά τους υπεύθυνους της κατασκήνωσης και πως ναι, βέβαια, η ίδια θα τα επισκεπτόταν συχνά!»\nΤώρα ήταν απόγευμα Σαββάτου, ένα γλυκό Αυγουστιάτικο απόγευμα που δεν θα ήταν καθόλου γλυκό αν τα παιδιά βρισκόταν μες στο καμίνι της Αθήνας. Αντίθετα εδώ, τα ψηλόλιγνα κυπαρίσσια, τα πολλά πλατάνια με τον παχύ τους ίσκιο, η δροσιά της λίμνης που αστραφτοκοπούσε χαμηλά και το κελάρυσμα της ποταμιάς που μουρμούριζε στο πλάι γλύκαιναν τη ζέστη του ήλιου που ετοιμαζόταν να δύσει μεγαλόπρεπος στα απέναντι βουνά.\nΤο πρόγραμμα , όπως τους το είχε ανακοινώσει το μεσημέρι ο κύριος Στέργιος, ο ομαδάρχης τους προέβλεπε… εσπερινό! Ναι μάλιστα, εσπερινό! Και όχι στην εκκλησία του χωριού! Εσπερινό, σε ένα παλιό βυζαντινό μοναστήρι, πνιγμένο στα σκοίνα και στις μυρτιές: Στο Μοναστήρι της Παναγιάς της Μυρτιάς. Και το πιο σπουδαίο: Ως εκεί θα πήγαιναν όχι με το αυτοκίνητο μα με τα πόδια!\n-Επέμενα να πάμε σήμερα στο Μοναστήρι για πολλούς λόγους, εξηγούσε στα παιδιά βαδίζοντας μπροστά ο κύριος Στέργιος. Πρώτα –πρώτα, θέλω να νιώσετε την γλύκα του Εσπερινού, σε ένα τέτοιο χώρο, μέσα σ’ ένα τέτοιο περιβάλλον. Έπειτα θέλω να προσκυνήσουμε και να μελετήσουμε με την ησυχία μας τη φιλοξενούμενη εικόνα, γιατί αύριο η λειτουργία φαντάζομαι πως θα ’χει πολύ κόσμο. Η εικόνα έφτασε από τα Μετέωρα πριν μια βδομάδα και θα μείνει μόνο ως τη γιορτή της χάρης Της, το Δεκαπενταύγουστο. Καταλαβαίνεται λοιπόν πως πολλοί άνθρωποι…\n-Κι άλλος βαρεμένος! σκούντηξε το Φάνη ο Σωτήρης ψιθυρίζοντας. Είχαμε έναν μόνιμο στην παρέα, τώρα βρήκαμε κι άλλον έναν, εποχιακό!\n-Λοιπόν, σε βαρέθηκα, ε! ψιθύρισε θυμωμένος ο Χρήστος που κατάλαβε πως πάλι ο φίλος του ειρωνευόταν τον ίδιο. Εγώ σε ειρωνεύτηκα ποτέ όταν μου διηγείσαι και μου ξαναδιηγείσαι τις ταινίες σου; Ε; Ποτέ! Ίσα-ίσα! Πάντα σ’ ακούω με προσοχή!\nΚατά βάθος ο Χρήστος δεν κρατούσε κακία στον φίλο του. Ήξερε καλά πως ο Σωτήρης πέρα από τις ειρωνείες και τα πειράγματα ήταν καλό παιδί και πολύ καλός φίλος. Απλά ήθελε πάντα να κάνει τον έξυπνο. Τον έξυπνο και τον… «ψαγμένο». Για το μόνο που ανησυχούσε ήταν μήπως με την γκρίνια και τη μουρμούρα του Σωτήρη χάσουν την γλύκα του εσπερινού και την ηρεμία των διακοπών τους.\nΕυτυχώς τα πράγματα δεν έγιναν έτσι. Την ηρεμία τους βέβαια την έχασαν αλλά όχι εκείνο το σούρουπο. Γιατί περπατώντας και κουβεντιάζοντας είχαν κιόλας φτάσει χωρίς να το καταλάβουν. Τα παρκαρισμένα αυτοκίνητα στο δρομάκι του μοναστηριού τους έδειξαν πως δεν ήταν λίγοι αυτοί που είχαν έρθει για να προσκυνήσουν τη χάρη Της. Πέρασαν τη χαμηλή πύλη του πέτρινου περιβόλου και μπήκαν… σ’ έναν άλλον κόσμο. Γύρω-γύρω από τη μεγάλη αυλή, καθαρές και περιποιημένες, πετρόχτιστες, με κεραμοσκεπές και ξύλινους εξώστες στέκονταν σιωπηλές οι σειρές των κελιών. Και στο κέντρο της αυλής, χαμηλό, ταπεινό, με μόνο στολίδι τη σταυρόσχημη μορφή του και τον κωνικό του τρούλλο, στεκόταν το καθολικό. Η γέρικη φωνή του παπά-Νικόδημου, του μοναδικού καλόγερου και ηγούμενο του μοναστηριού έφτανε ως έξω απαλή και καρτερική, συνοδευομένη απ’ την πιο δυνατή και μελωδική φωνή κάποιου νεαρού ψάλτη.\nΤα παιδιά μπήκαν μέσα κι άναψαν κεριά με μια κατάνυξη που ένοιωθαν πρώτη φορά. Το σούρουπο έπεφτε γοργά και το εσωτερικό φωτιζόταν μόνο από το φως των κεριών και των καντηλιών. Ανάμεσα στις σκιές που τρεμόπαιζαν στους τοίχους, τα παιδικά μάτια διέκριναν εκστατικά παλιούς αγίους και αρχαίους μάρτυρες που ευλογούσαν στέκοντας σοβαροί μέσα στα βαθυκόκκινά τους φαιλόνια. Και πίσω στην καμάρα του ιερού η Πλατυτέρα των Ουρανών πλαισιωμένη από αγγέλους δέχονταν το θυμίαμα τόσων ψυχών που προσεύχονταν στη χάρη Της.\nΚανένα από τα παιδιά δε διαμαρτυρήθηκε, κανένας δεν κορόιδεψε ή ειρωνεύτηκε. Φως ιλαρόν ξεχύθηκε η επιλύχνια υμνωδία και μες απ’ τα ήρεμα μάτια και τα μαγεμένα αυτιά των παιδιών έφτασε στην καρδιά τους και τη γαλήνεψε.\n-Κοίτα την εικόνα! Δεν έχω ξαναδεί τέτοια λάμψη! ψιθύρισε ο Ματθαίος στον Χρήστο.\n-Προσέξτε τα χέρια Της! Γι’ αυτά τα χέρια τη λένε Χρυσοκρατούσα! έσκυψε και τους είπε ο κύριος Στέργιος.\nΣτηριγμένη σ’ ένα βαρύ ξύλινο αναλόγιο, τυλιγμένο σ’ ένα παλιό βαρύτιμο βελούδο στεκόταν μπροστά στο Ιερό η φιλοξενούμενη εικόνα. Δεξιά κι αριστερά της δύο ψηλόλιγνα ασημένια κηροπήγια έστελναν το φως στο χρυσό της φωτοστέφανο που αντιγύριζε τη λάμψη. Μα η πραγματική της λάμψη ερχόταν από αλλού. Με τα σοβαρά της μάτια η Παναγία Μητέρα κοίταζε μπροστά περήφανη για το Ατίμητο Παιδίο που κρατούσε και τα λεπτά Της χείλη έμοιαζαν έτοιμα να χαμογελάσουν μα… σαν να δίσταζαν. Με έγνοια και φροντίδα μητρική με τα απλωμένα Της χέρια κρατούσε σφιχτά τους καρπούς του Χριστού που σοβαρός και γλυκύς ευλογούσε πλατιά.\nΜε το «Δι’ ευχών» ο κόσμος σκόρπισε και τα παιδιά βγήκαν στην αυλή. Ανέβηκαν και κατέβηκαν ξύλινες και πέτρινες σκάλες, τρύπωσαν σε κελιά και κελάκια, ανέβηκαν και στάθηκαν στην πιο δυτική γωνία του πιο ψηλού εξώστη. Κάτω χαμηλά απλωνόταν ο κάμπος με τα λιόδεντρα και τις πορτοκαλιές κι ακόμα πιο βαθιά η Τριχωνίδα ασήμιζε στο φως του φεγγαριού που πολεμούσε να φωτίσει το θάμπωμα.\n-Μοιάζει με κάστρο Μεσαιωνικό! είπε με θαυμασμό ο Ματθαίος.\n-Μα είναι Μεσαιωνικό! Και πολλές φορές χρησίμεψε σαν κάστρο! είπε ο κύριος Στέργιος που είχε πλησιάσει.\nΜόλις έφυγαν και οι τελευταίοι προσκυνητές, ο παπά-Νικόδημος ήρθε έξω να συναντήσει τα παιδιά. Χωρίς τα βαριά του άμφια, με το τριμμένο καθημερινό του ράσο φαινόταν ακόμα πιο γέρος και κουρασμένος. Η φωνή του όμως ακουγόταν βαθιά, γαλήνια και ευχαριστημένη. Φίλεψε τα παιδιά λουκούμια και κάθισε μαζί με τον κύριο Στέργιο στο πέτρινο πεζούλι.\n-Αύριο, τους είπε, αύριο μετά τη Λειτουργία, με το φως της ημέρας θα έχετε την ευκαιρία να δείτε καλύτερα το μοναστήρι και τους γύρω χώρους.\n-Αύριο θα σας ξεναγήσω παντού και θα σας εξηγήσω κάθε τοιχογραφία μία-μία! υποσχέθηκε ο κύριος Στέργιος.\nΠήραν το δρόμο του γυρισμού μέσα στη νύχτα που απλώθηκε βαθιά και δροσερή κάτω από ένα ολόγιομο Αυγουστιάτικο φεγγάρι. Μέσ’ στην αστροφεγγιά, οι φακοί που είχαν στερεώσει τα παιδιά στα καπελάκια τους χόρευαν ακατάστατα σαν ξεστρατισμένα αστεράκια.\nΉταν κιόλας δέκα όταν έφτασαν στην κατασκήνωση. Έφαγαν ψωμί με χωριάτικη μαρμελάδα, ήπιαν ένα ζεστό, πλύθηκαν στις βρύσες και χώθηκαν στις σκηνές. Ο μόνος που γκρίνιαζε ήταν ο Φάνης.\n-Τώρα τι, βραδινό ήταν αυτό; Εμένα το στομάχι μου διαμαρτύρεται! είπε κλείνοντας τον υπνόσακο του.\n-Πάλι καλά που δεν διαμαρτύρεται ο Σωτήρης! είπε ο Χρήστος. Ένα ολόκληρο απόγευμα δεν γκρίνιαξε κι έχω αρχίσει ν’ ανησυχώ!\n-Έλα εντάξει τώρα, δεν είμαι τόσο σπασίκλας! μουρμούρισε μουδιασμένος ο Σωτήρης. Και για να μην καταθέσει εύκολα τα όπλα, συνέχισε: Απλά, συνεχίζω να μην καταλαβαίνω πόση σημασία έχει πια μια εικόνα! Γιατί είναι τόσο μεγάλη η αξία της;\nΦαίνεται όμως πως κάποιοι άλλοι δεν είχαν καμιά αμφιβολία για τη αξία της. Και εκείνο το βράδυ το απέδειξαν.\nΤο άλλο πρωί τα παιδιά ξεκίνησαν για τη λειτουργία αλλά όχι με τα πόδια αυτή τη φορά. Το μικρό λεωφορείο της Κοινότητας είχε αναλάβει να τους μεταφέρει καθώς και στη λειτουργία θα ερχόταν και τα μικρότερα παιδιά της κατασκήνωσης με την ομαδάρχη τους.\nΈφτασαν στη Μυρτιά μέσα στο δροσερό πρωινό φως μιας Κυριακής που θα τους έμενε αξέχαστη. Το λεωφορείο τους κατέβασε χαμηλά στο λόφο. Ήταν αδύνατο να ανεβεί το ανηφορικό δρομάκι του Μοναστηριού καθώς τα παρκαρισμένα αυτοκίνητα σήμερα έφταναν σε διπλές σειρές ως κάτω στο δημόσιο δρόμο. Όταν πέρασαν τον περίβολο είδαν πως ο κόσμος ήταν τόσο πολύς που στεκόταν και παρακολουθούσε τη λειτουργία ως έξω στην πόρτα της αυλής. Όμως μια παράξενη ησυχία επικρατούσε. Τα πρόσωπα μεγάλων και μικρών, γέρων και νέων ήταν στραμμένα προς την εκκλησία σοβαρά μα… και στενοχωρημένα; Ως και η φωνή του παπα-Νικόδημου παρά τα μεγάφωνα που είχαν τοποθετηθεί ειδικά για τη σημερινή πανηγυρική λειτουργία, ακούγονταν ασθενική, απρόθυμη, σα λιποθυμισμένη. Η ρωμαλέα φωνή του νεαρού ψάλτη ακούστηκε εκείνη τη στιγμή άτονη και ανέκφραστη, σαν κομπιασμένη. Οι δύο ομαδάρχες κοιτάχτηκαν αμήχανοι, και ο Χρήστος σκέφτηκε πως το τρακ μπροστά σε τόσο κόσμο δεν ήταν, φαίνεται, μόνο δικό του πρόβλημα.\nΑλλά δεν ήταν βέβαια το τρακ. Τα παιδιά μπήκαν από τη χαμηλή είσοδο έτοιμα να ανάψουν το κερί τους και… έμειναν ακίνητα! Με απορία γύρισαν και κοίταξαν τους ομαδάρχες τους αλλά κι εκείνοι είχαν το ίδιο εμβρόντητο ύφος! Όλοι τους ξαναστύλωσαν το βλέμμα μπροστά με την ελπίδα να βεβαιωθούν πως είχε γίνει κάποιο λάθος, πως κάτι δεν είδαν καλά! Κι όμως! Δεν είχαν κάνει λάθος! Πως θα μπορούσαν άλλωστε; Όρθιο στο κέντρο του μικρού ναού, τυλιγμένο ακόμα με το βαρύτιμο βελούδο του, στέκονταν άδειο το παλιό ξύλινο αναλόγιο! Η Χεροκρατούσα δεν ήταν εκεί να στηρίξει τα Χέρια που αιώνες ευλογούσαν τον κόσμο.\nΤα παιδιά στράφηκαν και παρατηρούσαν το εκκλησίασμα. Άλλοι με γερμένο το κεφάλι στο πλάι, άλλοι με το χέρι στο στόμα μα όλοι με τα μάτια στραμμένα στο άδειο αναλόγιο και τα φρύδια σμιχτά παρακολουθούσαν καρτερικά τη λειτουργία. Ο παπα-Νικόδημος παρά τα χρυσοκεντημένα του άμφια, σκυφτός, σχεδόν διπλωμένος στα δύο, με τρεμάμενα χέρια και υγρά μάτια έμοιαζε σήμερα σαν να είχε γεράσει… έναν αιώνα.\nΟ Χρήστος έστρεψε το βλέμμα αργά προς τα πάνω. Κοίταξε τους αγίους και τους μάρτυρες, τους ζωγραφισμένους στους παλιούς τοίχους. Κάθε σκηνή του φαινόταν σήμερα όλο κίνηση, με μια ταραχή που χθες δεν είχε προσέξει, λες και οι άγιες μορφές ανυπομονούσαν να βγουν απ’ τους τοίχους, να περάσουν μέσα απ’ τα κόκκινα πλαίσια που ξεχώριζαν μεταξύ τους, να δραπετεύσουν μέσα απ’ τα τοξωτά παράθυρα, να βγουν έξω να ψάξουν. Έκπληκτος ο Άγιος Δημήτριος μέσα στη στρατιωτική του στολή, έτοιμος να σύρει το σπαθί, να ξεχυθεί στον κάμπο… Ο Χρήστος ύψωσε τα μάτια ως τον αριστερό τοίχο. Ορμητικός ο αναστημένος Χριστός σήκωνε από το χέρι ένα σωσμένο θνητό. Δεξιά και αριστερά δύο ομάδες Αγίων, Μαρτύρων, Μαθητών και Δικαίων. Ξανακοίταξε τις κεφαλές με τα βαρύτιμα στρέμματα, τα χρυσά φωτοστέφανα. Όλες στραμμένες η μια στην άλλη, με έκπληκτα μάτια, χειρονομούσαν και συζητούσαν έντονα.\nΗ λειτουργία τελείωσε μέσα σ’ αυτό το βαρύ κλίμα. Αποκαρδιωμένος ο κόσμος δεν έλεγε να φύγει και όλοι συζητούσαν σε μικρές ομάδες. Οι αστυνομικοί που αξημέρωτα είχαν φτάσει για αποτυπώματα και ίχνη είχαν αποχωρήσει αθόρυβα και μόνο ο Αρχηγός τους είχε μείνει να συζητήσει με το Δήμαρχο της περιοχής.\n-Δεν μπορώ να καταλάβω γιατί χάλασε το σύστημα συναγερμού! ακουγόταν τώρα αγανακτισμένη η βροντερή φωνή του Δημάρχου.\n-Μα δε χάλασε! απαντούσε απορημένος ο αξιωματικός. Το ελέγξαμε πρωί-πρωί! Το σύστημα λειτουργεί!\n-Ε, τότε τι έγινε; Ο παπα-Νικόδημος μπορεί να είναι γέρος αλλά δεν είναι κουφός. Αποκλείεται να χτύπησε ο συναγερμός και να μην τον άκουσε!\n-Μα ο συναγερμός δεν χτύπησε! Και δεν χτύπησε, επειδή κανένας δεν τον παραβίασε! Η δουλειά έγινε από μέσα!\n-Θέλεις να πεις δηλαδή… δηλαδή εννοείς πως… α, όχι, όχι! Δεν εννοείς βέβαια…\n-Εννοεί βέβαια, ακούστηκε αδύναμη η φωνή του παπα-Νικόδημου που είχε πλησιάσει αθόρυβα, πως οι υποψίες βαρύνουν εμένα, τον ψάλτη και το νεωκόρο μας. Και προπαντώς εμένα!\n-Μα όχι, πάτερ! Όχι βέβαια! Δεν εννοούσα αυτό! διαμαρτυρήθηκε ο αξιωματικός. Το ήθος σας είναι τόσο γνωστό στην περιοχή , που δεν θα τολμούσα…\n-Εσείς δεν θα τολμούσατε! είπε ο γέροντας και κάθισε στο πεζούλι εξουθενωμένος. Και όπως είπατε το ήθος μου είναι γνωστό στην περιοχή. Αυτή η υπόθεση όμως θα κάνει το γύρο της Ελλάδας… για να μην πω του κόσμου όλου. Κι εκεί έξω το αυτό που θα ακουστεί είναι πως ο βασικός ύποπτος της κλοπής είναι οι καλόγερος του Μοναστηριού! Ανάξιος! Αυτό είμαι! Στάθηκα ανάξιος να φυλάξω τη Χάρη Της όταν Εκείνη καταδέχτηκε να φιλοξενηθεί στο φτωχικό μου! Ανάξιος! Χτες το βράδυ παρακοιμήθηκα!\n-Ιερόσυλοι! Δε σεβάστηκαν τίποτα! αναστέναξε ο Δήμαρχος.\n-Αρχαιοκάπηλοι! αγανάκτησε και ο κύριος Στέργιος.\n-Όπως και να τους πεις, ο σεβασμός είναι λέξη άγνωστη στο λεξιλόγιό τους! συμφώνησε ο παπα-Νικόδημος.\n-Και ο Χρήστος είναι αρχαιο… τέτοιος, τέλος πάντων, φώναξε ο Ματθαίος, αλλά δεν κλέβει εικόνες!\n-Αρχαιοφάγος, μπουμπούνα! Όχι αρχαιοκάπηλος! διαμαρτυρήθηκε ο Σωτήρης. Sorry, Χρήστο, γύρισε κι είπε στο φίλο του, μα αυτό είναι το παρατσούκλι που σου κολλήσαμε! Το ’μαθες τώρα.\nΟ παπα-Νικόδημος στράφηκε σαν να αντιλήφθηκε μόλις εκείνη τη στιγμή τη παρουσία των παιδιών.\n-Αγγελούδια μου! είπε, τι κάθεστε εδώ! Πηγαίνετε στην εκκλησία να δείτε τις τοιχογραφίες.\n-Άντε παιδιά, πάμε, είπε ο κύριος Στέργιος και σηκώθηκε. Πάμε να σας δείξω τις εικόνες του Διγενή…\n-Του Διγενή Ακρίτα; Εδώ; ρώτησαν όλα τα παιδιά μαζί.\n-Όχι βέβαια! γέλασε ο κύριος Στέργιος! Του Ξένου Διγενή, ενός πλανόδιου αγιογράφου από το Μωρηά. Έφτασε εδώ στα τέλη του 15ου αιώνα κι άφησε την υπογραφή του.\n-Και στα κελιά! Να μας ανεβάσετε και στα κελιά! στριφογύρισε γύρω από τον κύριο Στέργιο ο Ματθαίος χοροπηδώντας. Να δούμε από ‘κεί τη λίμνη.\n-Παντού θα σας πάω! Όλα θα σας τα δείξω! είπε ο κύριος Στέργιος και μπήκε μπροστά.\n-Όχι όμως στη Γούρνα! Μην τα πάτε προς την Καταπακτή.\n-Καταπακτή; Η τρίχα των παιδιών σηκώθηκε κάγκελο. Αχ, γιατί όχι; Σας παρακαλούμε, ας κατέβουμε κι εκεί!\n-Όχι, όχι! Αυτό είναι αδύνατο! είπε έντονα ο κύριος Στέργιος μπαίνοντας κιόλας στην πόρτα του καθολικού.\n-Υπάρχει υποψία πως εκεί βρίσκεται εγκαταλειμμένο πολεμικό υλικό…\n-Πολεμικό υλικό; Όπλα δηλαδή; τα μάτια του Σωτήρη είχαν ανοίξει διάπλατα.\n-Όπλα, χειροβομβίδες ίσως… Απ’ την Κατοχή ακόμα.\n-Ουάου! Γουστάρω! Σαν πολεμική ταινία ακούγεται!\n-Ναι, Σωτήρη, αλήθεια! Μα ας τα πάρουμε απ’ την αρχή. Στην Κατοχή, εδώ κάτω στον κάμπο έγινε μια μεγάλη μάχη ανάμεσα στους Γερμανούς και στους Έλληνες. Νίκησαν οι Έλληνες! Και ξέρετε γιατί; Γιατί οι Γερμανοί έρχονταν από κάτω από τον κάμπο. Οι Έλληνες τους χτυπούσαν από πάνω από τα υψώματα του Μοναστηριού. Σε αντίποινα οι Γερμανοί έκαψαν τα γύρω χωριά. Το 1943 έκαψαν και το Μοναστήρι. Πιστεύεται ότι κάπου μέσα στο χώρο έμεινε πολεμικό υλικό…\n-…που μπορεί να είναι επικίνδυνο! είπε κι ο παπα-Νικόδημος που είχε πλησιάσει. Γι’ αυτό, αυτόν τον χώρο της Καταπακτής, χορταριασμένο σήμερα και μισοθαμμένο, δεν τον πλησιάζουμε μέχρι να ’ρθει Ειδική Υπηρεσία να τον καθαρίσει.\nΤα παιδιά άκουγαν συνεπαρμένα.\n-Μα να κάψουν το Μοναστήρι; Να καταστρέψουν έναν ιερό χώρο; αναρωτήθηκε ψιθυριστά ο Χρήστος.\n-Ευτυχώς δεν κάηκε όλο! Η μια πλευρά των κελιών όμως κάηκε ολοσχερώς!\n-Ολοσχερώς! ο Ματθαίος επανέλαβε τη λέξη του παπα-Νικόδημου σαν να ήθελε να καταλάβει καλύτερα.\n-Όσο από καταστροφές, συνέχισε ο κύριος Στέργιος, άλλο τίποτα! Γιατί οι Τούρκοι κατακτητές άφησαν βέβαια κι αυτοί το σημάδι τους. Για να μην μιλήσουμε για τις αρχές του αιώνα μας που γκρεμίστηκε ο παλιός νάρθηκας, επειδή πίστευαν πως στα θεμέλιά του θ’ ανακαλύψουν κάποιο κρυμμένο θησαυρό!\nΤα παιδιά κοίταζαν εκστατικά και αμίλητα. Περιπλανώμενοι αγιογράφοι, Τούρκοι κατακτητές, κυνηγοί θησαυρών, Γερμανικά καμιόνια, μάχες και πυρκαγιές ανακατεύονταν σαν ένα μακρινό παραμύθι που η αρχή του χάνονταν σε χρόνια πίσω κι απ’ το Μεσαίωνα.\nΓια δυο μέρες συνέχεια τα τέσσερα παιδιά δε συζητούσαν τίποτα άλλο παρά για τη μυστηριώδη εξαφάνιση της Χεροκρατούσας: Ποιος μπορεί να την έκλεψε; Από πού μπήκε; Γιατί δεν χτύπησε ο συναγερμός; Πού μπορεί να την πήγε; Για δύο ολόκληρες μέρες και δύο νύχτες! Ώσπου ο Ματθαίος δεν άντεξε άλλο. Το πρωί της τρίτης μέρας το δήλωσε ξεκάθαρα:\n-Ως εδώ! Εγώ δεν το ξανασυζητάω άλλο το θέμα! Δύο μέρες τώρα λέμε τα ίδια και τα ίδια.\n-Πάρα είναι μεγάλο το θέμα για μας! συμφώνησε κι ο Χρήστος.\n-Τίποτα δεν είναι πολύ μεγάλο για κανέναν! διαφώνησε ο Σωτήρης. Όλα τα ζητήματα έχουν ένα αδύνατο σημείο, ένα σημείο-κλειδί! Φτάνει να το βρούμε!\n-Ναι, αλλά μέχρι να το βρούμε, δεν κάνουμε τίποτα! Κι οι μέρες των διακοπών μας περνάνε γρήγορα! είπε ο Ματθαίος και πετάχτηκε όρθιος.\n-Δηλαδή, τι θα μπορούσαμε να κάνουμε; αναρωτήθηκε ο Χρήστος.\n-Πολλά! Να ψαρέψουμε στο ποτάμι, να πάμε βόλτα στο χωριό, να κατέβουμε στη λίμνη! Ο Ματθαίος μιλούσε χωρίς ανάσα. Ως και στην Καταπακτή είμαι ικανός να πάω, αρκεί να μην κάθομαι άπραγος!\n-Στην Καταπακτή! Γουστάρω! φώναξε ο Σωτήρης και κόλλησε το χέρι του στην ανοιχτή παλάμη του φίλου του.\n-Στην Καταπακτή; Ακούω καλά; Μήπως τρελαθήκαμε τελείως; Εκεί είναι επικίνδυνα! Τα μάτια του Χρήστου είχαν ανοίξει διάπλατα.\n-Έλα τώρα, Χρήστο! Πες ναι! Ώρα για λίγη δράση! Ο Ματθαίος εκλιπαρούσε το φίλο του κρατώντας του τα χέρια.\n-Πες πως συμφωνώ! Και πάλι δεν γίνεται!\n-Γιατί Σωτήρη είναι τόση ώρα δρόμος από δω…\n-Το έχουμε ξανακάνει!\n-…οι ομαδάρχες δεν θα μας δώσουν την άδεια…\n-…δε θα τη ζητήσουμε!\n-Δηλαδή θα φύγουμε κρυφά;\n-Ναι Χρήστο! Κάνε και συ μια φορά κάτι χωρίς άδεια, φίλε μου! Τελειώσαμε το Δημοτικό! Δεν είμαστε πια νιάνιαρα!\n-Και πώς θα φύγουμε χωρίς να μας καταλάβουν; Σωτήρη φίλε μου, υπάρχουν όπως βλέπεις αντικειμενικές δυσκολίες!\n-Στο μεσημεριανό σιωπητήριο! Ο Ματθαίος άνοιξε τα χέρια του θριαμβευτικά. Θα φύγουμε αφού κοιμηθούν όλοι!\n-Ωραία! Φτάνουμε στο Μοναστήρι! Πώς μπαίνουμε μέσα;\n-Κανονικά, από την πόρτα! Ως και τη γιορτή της Παναγίας το Μοναστήρι είναι κάθε μέρα ανοιχτό, όλες τις ώρες, Χρήστο!\n-Και μετά κατευθείαν στη Γούρνα; Ωραία! Κατεβαίνουμε λοιπόν! Πώς ανοίγουμε την Καταπακτή;\n-Μην ανησυχείτε γι΄ αυτό! πετάχτηκε ο Φάνης. Την πρόσεξα πολύ καλά τις προάλλες: είναι πολύ παλιά. Άμα πηδήξουμε δυο-τρεις φορές πάνω της όλοι μαζί, θα υποχωρήσει και…\n-Και πού θα μας βγάλει;\n-Στην περιπέτεια! φώναξε ο Σωτήρης.\n-Στο θησαυρό ίσως; αναρωτήθηκε ο Φάνης.\n-Επιτέλους λίγη δράση! αναστέναξε ο Ματθαίος.\n-Άντε κι ο θεός βοηθός! πείστηκε τέλος ο Χρήστος.\nΤα πράγματα ήρθαν ευκολότερα απ’ όσο το περίμεναν. Ως και ο ήλιος εκείνο το Αυγουστιάτικο μεσημέρι κράτησε τις ακτίνες του κρυμμένες πίσω από ένα περαστικό σύννεφο κάνοντας την πεζοπορία τους πιο ξεκούραστη. Βάδιζαν γρήγορα στο πλάι της δημοσιάς μέσα σε βουίσματα εντόμων και με συντροφιά το σταθερό τραγούδι των τζιτζικιών. Όλη η πλάση ξεκουραζόταν. Μόνο ο Χρήστος γύριζε κάθε τόσο και κοίταζε πίσω του σαν κυνηγημένος. Και μόνο η σκέψη πως μπορεί να ανακάλυπταν την απουσία τους του έφερνε ανατριχίλα. Ο Σωτήρης κοίταζε διαρκώς το ρολόι του: έπρεπε να είναι πίσω στην κατασκήνωση πριν τις πέντε, πριν σημάνει το απογευματινό εγερτήριο. Ο Ματθαίος περπατούσε χοροπηδώντας, κόβοντας συνέχεια βεργούλες και κλαδάκια απ’ τους πλαϊνούς θάμνους, κι ο Φάνης ακολουθούσε τελευταίος μουρμουρίζοντας συνέχεια.\nΈσπρωξαν τη χαμηλή πύλη που στεκόταν μισάνοιχτη: απόλυτη ησυχία! Προχώρησαν αργά και προσεχτικά προς το κέντρο της αυλής: κανένας! Έσπρωξαν απαλά την πόρτα του καθολικού: τίποτα! Η πόρτα ήταν κλειδωμένη. Με μία κίνηση όλοι μαζί, σα να είχαν ακούσει ένα μυστικό σύνθημα, σύρθηκαν ως τη Γούρνα: με κομμένη την ανάσα από φόβο μην ακουστεί θόρυβος ανέβηκαν όλοι μαζί στην παμπάλαια Καταπακτή: Χωρίς θόρυβο, χωρίς τρίξιμο, σαν φρυγανιά μουλιασμένη στο γάλα, το παλιό ξύλο υποχώρησε, βούλιαξε, άνοιξε στα δύο και… τους άδειασε σε ένα σωρό από χώμα, ξύλα και πέτρες.\nΤους τύλιξε απότομα μια βαριά μυρωδιά μούχλας κι ένα πηχτό, βαθύ σκοτάδι. Τα μάτια τους, ύστερα απ’ το λαμπρό φως του μεσημεριάτικου ήλιου, δεν έβλεπαν τίποτα. Άγγιξαν ο ένας τα χέρια του άλλου.\n-Εεε… σαν πολύ εύκολα δεν υποχώρησε αυτή η Καταπακτή; ψιθύρισε στα σκοτεινά λ Χρήστος. Πίστευα πως τόσα χρόνια κλειστή πίσω της θα είχαν σφηνωθεί πέτρες, χώμα…\nΤα μάτια τους σιγά-σιγά συνήθιζαν στο λιγοστό φως που η ανοιγμένη πια Καταπακτή άφηνε να φτάνει απ’ έξω. Τα παιδιά ανασηκώθηκαν, ανακάθισαν πάνω στο σωρό και κοίταξαν προς τα πάνω: Είχαν κυλήσει σε ένα μικρό κατηφορικό τούνελ πολύ καλά καθαρισμένο!\n-Κοιτάξτε το χώμα στα πλάγια! ψιθύρισε ο Ματθαίος. Είναι φρεσκοσκαμμένο!\n-Και χωρίς ίχνος φυτών ή βρύων πάνω του! μουρμούρισε σκεφτικός ο Σωτήρης.\n-Είναι φανερό, είπε ο Φάνης. Κάποιος καθάρισε πρόσφατα εδώ!\n-Κάποιος, κάτι έψαχνε! Γι’ αυτό η Καταπακτή υποχώρησε τόσο μαλακά! Τα κόκκινα μαλλιά του Ματθαίου είχαν σηκωθεί όρθια.\n-Και κανένας δεν ψάχνει για παλιά άχρηστα όπλα! φώναξε σχεδόν ο Φάνης. Ξέρω εγώ τι λεω όταν μιλάω για θησαυρό!\nΤα παιδιά στράφηκαν αργά πίσω τους. Στο βάθος του τούνελ ήταν αδύνατο να φτάσει το φως του ήλιου. Πίσω απ’ το χωμάτινο σωρό το σκοτάδι φαινόταν απόλυτο.\n-Ας είχαμε σκεφτεί μόνο να πάρουμε μαζί και τους φακούς μας! αναστέναξε ο Φάνης.\n-Εσύ δεν το σκέφτηκες, φίλε μου! Εγώ τον δικό μου τον έφερα!\nΟ Ματθαίος τράβηξε από την τσέπη του το φακό του και τον άναψε αμέσως: Το τούνελ, πιο στενό, πιο σκοτεινό και πιο άγριο συνεχιζόταν πίσω απ’ το σωρό και μετά… έστριβε!\n-Λοιπόν, πάμε; ρώτησε ο Σωτήρης κοιτάζοντας έναν-έναν τους φίλους του.\n-Ελάτε γρήγορα! Κάτι λάμπει στο βάθος! ακούστηκε η φωνή του Ματθαίου που είχε εξαφανιστεί στη στροφή.\n-Σας το ’λεγα εγώ! Δεν έχει όπλα! φώναξε ο Φάνης και ακολούθησε στα τέσσερα. Εδώ μέσα είναι κρυμμένος ο θησαυρός!\n-Ματθαίε, περίμενε! Πήρες μαζί το φακό και δεν βλέπουμε τίποτα! φώναξαν και οι τρεις μαζί σκουντουφλώντας στη στροφή του βράχου. Έπεσαν ο ένας πάνω στον άλλον. Όσο κι αν δεν ήθελαν να το παραδεχτούν ο φόβος τούς είχε κυριέψει. Ξαφνικά κατάλαβαν πως άκουγαν ο ένας την καρδιά του άλλου. Σηκώθηκαν αργά και προσεκτικά. Βρίσκονταν πια στο πιο στενό μέρος του τούνελ. Το πρώτο που αντίκρυσαν ήταν τα έκπληκτα μάτια του Ματθαίου που έλαμπαν παράξενα κάτω απ’ το φως του φακού που είχε στερεώσει στο καπελάκι του.\n-Κοιτάξτε τι βρήκα! τους είπε σοβαρά και παραμέρισε αργά.\nΞαπλωμένη στο χώμα, κομμένη στα δύο, πίσω από σάκους, ξύλα και πέτρες βρίσκονταν η Χεροκρατούσα!\n-Την έκοψαν στα δύο! ψιθύρισε ο Φάνης και γονάτισε.\n-Το συνηθίζουν αυτό οι αρχαιοκάπηλοι! είπε ο Χρήστος. Κόβουν τις εικόνες για να τις μεταφέρουν ευκολότερα, χωρίς να κινούν υποψίες. Μετά, στο εξωτερικό συνήθως, τις ξανακολλάνε και τις πουλάνε για αμύθητα ποσά!\n-Αμύθητα ποσά! επανέλαβε ο Ματθαίος όπως έκανε κάθε φορά που ήθελε να καταλάβει κάτι καινούργιο.\nΣήκωσαν τα κομμάτια και τα στερέωσαν στα πλαϊνά βράχια. Έσκυψαν και προσκύνησαν. Μετά αργά και προσεκτικά άρχισαν να οπισθοχωρούν με οδηγό το φακό του Ματθαίου. Πληγωμένη βαθιά η Παναγία Μητέρα εξακολουθούσε να κρατάει απαλά το Θείο βρέφος που για άλλη μια φορά χτυπημένο από την απληστία του κόσμου συνέχιζε να ευλογεί σταθερά.\nΦυσικά κανένας δεν σκέφτηκε να τους μαλώσει. Μόνο ο κύριος Στέργιος σαν έφτασε ειδοποιημένος τους είπε ψευτοθυμωμένα:\n-Θα σκεφτώ αν θα σας ξαναδεχτώ στην κατασκήνωση, μικροί μου ήρωες!\nΌταν τους το ’λεγε όμως γελούσαν ως και τα μουστάκια του. Για μέρες το Μοναστήρι έχασε την ησυχία του: Αστυνομικοί έφτασαν, ερεύνησαν και ανακάλυψαν πως το τούνελ έφτανε ως την κόγχη του ιερού` δημοσιογράφοι ήρθαν, πέραν συνεντεύξεις και οι τέσσερις φίλοι είδαν τη φωτογραφία τους να φιγουράρει στις εφημερίδες` συντηρητές και αρχαιολόγοι ήρθαν, αποκατέστησαν και θεράπευσαν την πληγωμένη εικόνα. Και οι τέσσερις φίλοι για μέρες δεν σταμάτησαν να διηγούνται και να ξαναδιηγούνται το κατόρθωμά τους στα άλλα παιδιά της κατασκήνωσης.\nΤη μέρα της γιορτής Της, η Μεγαλόχαρη ξαναστάθηκε όρθια μέσα στο Καθολικό, μια σοβαρή Δέσποινα που δέχθηκε συγχωρητική τα πλήθη των πιστών της. Χέρι αγγέλου σήκωσε το φορτίο των γερατειών απ’ τους ώμους του παπα-Νικόδημου κι η φωνή του νεαρού ψάλτη ξαναβρήκε το γλυκασμό της.\nΚι ο Σωτήρης κοιτάζοντας έναν-έναν τους φίλους του σκέφτηκε πως ναι, αυτές ήταν οι πιο περιπετειώδεις διακοπές της ζωής του.


Οι 12 πιο ισχυρές γυναίκες στον κόσμο - Flashnews.gr\nΟι 12 πιο ισχυρές γυναίκες στον κόσμο\nΤις δώδεκα πιο ισχυρές γυναίκες στον κόσμο παρουσίασε το περιοδικό Fortune, περιλαμβάνοντάς τες στην περίφημη λίστα Fortune 500 που ανανεώνεται κάθε χρόνο.\nΓια πρώτη φορά υπάρχει γυναίκα, η Beth E. Mooney, επικεφαλής σε μία από τις top 20 τράπεζες των ΗΠΑ.\nΩστόσο, μόλις 12 εταιρείες του περιοδικού Fortune 500 είναι τώρα που διευθύνονται από γυναίκες, 3 λιγότερες από τις 15 πέρυσι.\n1) Patricia A. Woertz\nΤίτλος: Διευθύντρια, Διευθύνουσα Σύμβουλος και Πρόεδρος\nΕταιρία: Archer Daniels Midland\nΚατάταξη στις 500 του Fortune: 39\nΑποζημίωση: $11.4 εκατομμύρια\nΗ Patricia Woertz ανήλθε στο προσκήνιο μέσα από τις τάξεις του πετρελαϊκού γίγαντα Chevron, αλλά κινήθηκε προς τα πιο πράσινα λιβάδια ως Διευθύνουσα Σύμβουλος του γεωργικού ομίλου εταιριών Archer Daniels Midland.\nΑπό τότε που ανέλαβε τα ηνία, το 2006, η Woertz έχει δώσει μια ώθηση προς τα πράσινα καύσιμα. Ο όμιλος ADM είναι ένα εργοστάσιο αιθανόλης παραγωγής ηλεκτρικού ρεύματος και ηγείται της επεξεργασίας σιτηρών παγκοσμίως. Αφού εργάστηκε για μεγάλες πετρελαϊκές εταιρείες για τρεις δεκαετίες, η Woertz στράφηκε στην «καυτή» εθνική συζήτηση για την αιθανόλη και το μεγάλο στοίχημα των βιοκαυσίμων.\nΗ Woertz ηγήθηκε του ομίλου ADM – με τους 29.000 εργαζόμενους σε 60 χώρες - σε κλιμακούμενα οικονομικά ύψη κατά τη διάρκεια της θητείας της. Πέρυσι, η επιχείρηση του ομίλου που ασχολείται με σπόρους ελιάς και επεξεργάζεται τη διατροφή των ζώων από προϊόντα όπως η σόγια, παρήγαγε ένα κέρδος ρεκόρ 1,4 δισεκατομμυρίων δολαρίων από μόνη της. Και οι επενδυτές έχουν σημαντικές αποδόσεις: Το 2010 τα καθαρά κέρδη ανήλθαν σε $ 1,9 δισεκατομμύρια ευρώ, ή $ 3 ανά μετοχή, 15% υψηλότερα από το 2009.\n2) Angela F. Braly\nΚατάταξη στις 500 του Fortune: 42\nΑποζημίωση: $13.5 εκατομμύρια\nΗ Angela Braly έχει αποδειχτεί «το παιδί για όλες τις δουλείες» στη μεγαλύτερη ασφαλιστική εταιρεία της χώρας. Πριν γίνει Διευθύνουσα Σύμβουλος το 2007, η Braly ήταν σε διάφορες χρονικές στιγμές εκτελεστικός αντιπρόεδρος της WellPoint, η γενική σύμβουλός της και επικεφαλής δημοσίων σχέσεων.\nΑυτό το διαφορετικό σύνολο δεξιοτήτων ήρθε σε πρακτική εφαρμογή όταν η εταιρεία δέχτηκε τα πυρά το περασμένο έτος, την στιγμή που η κυβέρνηση Ομπάμα στοχοποίησε την εταιρία για την αύξηση των ασφαλίστρων και την κατηγόρησε έμμεσα για την κατάργηση της κάλυψης για τις γυναίκες με καρκίνο του μαστού. Η Braly απάντησε αμφιταλαντευόμενη, αρνήθηκε σθεναρά τις κατηγορίες και χρέωσε την αύξηση των ασφαλίστρων στην αύξηση του κόστους.\nΠαρά τις προκλήσεις του προηγούμενου έτους, το 2010 τα κέρδη της WellPoint αυξήθηκαν κατά 11% σε σχέση με το 2009, ακόμη και αν τα έσοδα μειώθηκαν ελαφρώς.\n3) Indra K. Nooyi\nΤίτλος: Διευθύντρια και Διευθύνουσα Σύμβουλος\nΚατάταξη στις 500 του Fortune: 43\nΑποζημίωση: $16.2 εκατομμύρια\nΗ Indra Nooyi έχει γίνει γνωστή στον επιχειρηματικό κόσμο ως κάποια που δε φοβάται να ταρακουνήσει τα πράγματα. Μια μεγάλη προσωπικότητα που είναι επιφορτισμένη με μια ακόμη μεγαλύτερη εταιρεία, η Nooyi βοήθησε να παροτρυνθεί η PepsiCo, να επεκτείνει το χαρτοφυλάκιο της και να συμπεριλάβει υγιέστερα Brands, όπως τα Tropicana και Quaker Oats. Διευθύνουσα Σύμβουλος από το 2006, επιβλέπει πλέον τους σχεδόν 300.000 εργαζόμενους της εταιρείας με ένα παγκόσμιο χαρτοφυλάκιο που περιλαμβάνει τις πανταχού παρούσες FritoLay, Lipton και Gatorade - φέρνοντας σχεδόν 60 δισεκατομμύρια δολάρια σε έσοδα.\nΗ Pepsi-Cola έχασε λίγο από τον «αφρό» της το τρέχον έτος, όταν διέρρευσε η είδηση ότι η Diet Coke κατάφερε να την ξεπεράσει ως το δεύτερο πιο δημοφιλές αναψυκτικό, το 2010. Οι κριτικοί αποκάλεσαν το γεγονός μια αποκήρυξη της, κοινωνικά βασισμένης, διαφημιστικής στρατηγικής της Nooyi (η εταιρεία επέλεξε να παραιτηθεί από τις διαφημίσεις του Super Bowl το 2010, υπέρ μιας εκστρατείας 20 εκατομμύριων δολαρίων στο Facebook).\nΑλλά αυτό δεν έχει καθορίσει την πορεία της, και η εταιρεία ακονίζει τις δυνάμεις της παγκοσμίως - το ήμισυ των εσόδων της προέρχονται από χώρες εκτός των ηνωμένων πολιτειών και πουλά το 40% των αλμυρών σνακ στον κόσμο. Πλέον, η Nooyi στοχεύει μπροστά με υγιεινότερες επιλογές. Περίπου 10 εκατομμύρια δολάρια σε πωλήσεις έρχονται από υγιεινά προϊόντα - μια σειρά την οποία η PepsiCo έχει ως στόχο να τριπλασιάσει έως το 2020.\n4) Irene B. Rosenfeld\nΕταιρία: Kraft Foods\nΚατάταξη στις 500 του Fortune: 49\nΑποζημίωση: $19.3 εκατομμύρια\nΗ Irene Rosenfeld δημιούργησε σάλο πέρυσι, όταν έβαλε σε ισχύ το σχέδιο της Kraft να αγοράσει τη βρετανική Cadbury candymaker για $19,5 δισεκατομμύρια - παρά τη θέληση του Warren Buffett, του μεγαλύτερου μέτοχου της Kraft. Ενώ ο Buffett πούλησε ορισμένο απόθεμα ύστερα από αυτή την απόφαση, αφθονία άλλου αποθέματος αγοράστηκε και οι μετοχές της Kraft σημείωσαν άνοδο 15,9% πέρυσι, ξεπερνώντας εύκολα την S & P 500.\nΠαρά τη νίκη αυτή, οι απολαβές της Rosenfeld έπεσαν και το μπόνους της ήταν σχεδόν στο ήμισυ, κοντά στα 2,13 εκατομμύρια δολάρια. Ο λόγος; Η Kraft δεν πληρούσε ορισμένους στόχους για τα έσοδα και τα λειτουργικά έσοδα. Δεν αισθάνεται ιδιαίτερα άσχημα, παρόλα αυτά. Η Rosenfeld, η οποία έχει τα ηνία από το 2006, πήρε το επιβλητικό ποσό των 26,3 εκατομμυρίων δολαρίων το 2009.\nΑκόμη καλύτερα: Δεδομένου της απόκτησης της Cadbury, η Kraft, ο μεγαλύτερος κατασκευαστής τροφίμων της Αμερικής με εικονικές μάρκες όπως οι Oscar Mayer, Cheez Whiz και Planters nuts, είναι σήμερα ο μεγαλύτερος κατασκευαστής ειδών ζαχαροπλαστικής στον κόσμο.\n5) Lynn L. Elsenhans\nΚατάταξη στις 500 του Fortune: 68\nΑποζημίωση: $11.7 εκατομμύρια\nΌταν η Lynn Elsenhans προσχώρησε στη Sunoco το 2008, η ζήτηση καυσίμων ναυαγούσε. Εκείνη απάντησε κάνοντας τη Sunoco την πρώτη μεγάλη επιχείρηση που λαμβάνει μέτρα για το κλείσιμο ενός διυλιστηρίου πετρελαίου - και στη συνέχεια τα διπλασίασε κινούμενη για να απαλλαγεί από δύο ακόμα. Τα κλεισίματα αποδείχθηκε ότι ήταν προφητικά, αν και ορισμένοι επενδυτές έχουν πει ότι είναι ανήσυχοι για το τι σημαίνει αυτό για τη μακροπρόθεσμη στρατηγική της Sunoco.\nΗ πρώην διευθύντρια της Shell τόνισε άλλους, πιο σταθερούς, τομείς της παραγωγής πετρελαίου. Η Elsenhans έχει επικεντρωθεί στην SunCoke Energy, ένα κερδοφόρο τμήμα της Sunoco που κατασκευάζει καύσιμα, ή οπτάνθρακα, για χαλυβουργικές εταιρίες. Η SunCoke, με επικεφαλής τον νεοδιορισμένο Fritz Henderson, πρώην επικεφαλής της General Motors, βρίσκεται στο στάδιο του διαχωρισμού από τη Sunoco , μια κίνηση που θα μπορούσε να φέρει στην εταιρία μια αρκετά μεγάλη απροσδόκητη επιτυχία.\nΗ Elsenhans ήταν η πρώτη γυναίκα που ηγήθηκε μιας μεγάλης εταιρείας πετρελαίου, και συνεχίζει να είναι η μόνη γυναίκα στη λίστα του Fortune 500 η οποία είναι υπεύθυνη μιας επιχείρησης ενέργειας.\n6) Ellen J. Kullman\nΚατάταξη στις 500 του Fortune: 84\nΑποζημίωση: $14.8 εκατομμύρια\nΗ Ellen Kullman υπήρξε Διευθύνουσα Σύμβουλος της μακραίωνης εταιρίας DuPont για δύο περίπου χρόνια. Αυτό αποδείχθηκε άφθονος χρόνος για την Kullman, προκειμένου να προβεί σε σημαντικές επιχειρηματικές αλλαγές που θα μπορούσαν να αλλάξουν το χημικό γίγαντα στο μέλλον.\nΝωρίτερα αυτό το έτος, η Kullman οδήγησε την εταιρία σε εξαγορά της εταιρίας Danisco. Η προγραμματισμένη εξαγορά 6 δισεκατομμυρίων δολαρίων θα κάνει την DuPont την κορυφαία εταιρεία κατασκευής ενζύμων στα βιοκαύσιμα, το μεγαλύτερο κατασκευαστή συστατικών τροφίμων στον κόσμο, καθώς και την τρίτη μεγαλύτερη εταιρεία χημικών στις ΗΠΑ.\nΚαθώς συνεχίζει να διαφοροποιείται, οι επενδυτές παρακολουθούν την DuPont. Η συμφωνία με την Danisco είναι η μεγαλύτερη συμφωνία της εταιρίας για πάνω από μια δεκαετία, και ως μια σχετικά νέα Διευθύνουσα Σύμβουλος, η Kullman μπορεί απλά να συνεχίσει την καλή δουλειά.\n7) Carol M. Meyrowitz\nΚατάταξη στις 500 του Fortune: 199\nΑποζημίωση: $17.4 εκατομμύρια\nΗ Carol Meyrowitz υπήρξε φίλος τόσο για τους αγοραστές όσο και για τους επενδυτές που αναζητούν μια συμφωνία. Η Meyrowitz ανέλαβε την TJX ως Διευθύνουσα Σύμβουλος το 2007 και βοήθησε να αυξηθεί η έκπτωση στους λιανοπωλητές - η οποία περιλαμβάνει τεράστια ονόματα, όπως αυτά των εταιριών TJ Maxx και Marshalls, οδηγώντας σε περισσότερο από 21 δισεκατομμύρια δολάρια σε έσοδα πέρυσι.\nΗ εταιρία δεν έχει κυριαρχήσει σε όλα τα μέτωπα. Ανακοίνωσε τα σχέδιά της να διακόψει την αλυσίδα της AJ Wright, καταργώντας 4.400 θέσεις πλήρους και μερικής απασχόλησης στην πορεία. Αλλά η βασική αλυσίδα λιανικής πώλησής της, η TJ Maxx, σημειώνει πρόοδο.\nΜε την αχανή ελκυστικότητά της για εμπόρους-κυνηγούς, ο λιανοπωλητής κινείται σε πιο επιχρυσωμένο έδαφος. Η εταιρία επιδιώκει να ανοίξει νέα καταστήματα σε μερικές από τις πιο σικ εμπορικές περιοχές της Νέας Υόρκης, συμπεριλαμβανομένου ενός νέου καταστήματος στην περιοχή Columbus Circle στο Μανχάταν.\nΗ Meyrowitz, η οποία ξεκίνησε ως βοηθός αγοραστή στο Saks, οδήγησε στην αύξηση των κερδών και των πωλήσεων από τότε που ανέλαβε τα ηνία το 2007.Το τέταρτο έτος της ως Διευθύνουσα Σύμβουλος θα είναι ένα τεστ για το αν μπορεί να κρατήσει ό,τι κατάφερε η εταιρία με κεκτημένη ταχύτητα.\n8) Ursula M. Burns\nΚατάταξη στις 500 του Fortune: 121\nΑποζημίωση: $13.2 εκατομμύρια\nΗ Ursula Burns ήρθε στη Xerox το καλοκαίρι του 1980 σαν εσωτερική βοηθός μηχανικού. Η ιστορία της είναι απίθανη: Παιδί μιας ανύπαντρης μητέρας, μεγάλωσε σε ένα νεοϋορκέζικο σχέδιο στεγάσεως στη δεκαετία του 1960. Το 2009, έγινε η πρώτη Αφροαμερικανίδα γυναίκα που γίνεται Διευθύνουσα Σύμβουλος μιας εταιρείας από τις 500 του Fortune.\nΗ Burns γοήτευσε τη Xerox, όταν έπαιξε καθοριστικό ρόλο σώζοντας την εταιρεία από το χείλος της χρεοκοπίας το 2001. Χωρίς να επαναπαυθεί στις δάφνες της, το 2010, η Burns οδήγησε τη Xerox στην 6 δισεκατομμυρίων δολαρίων εξαγορά της Affiliated Computer Services. Η κίνηση αυτή κάνει τη Xerox την κορυφαία επιχείρηση διαδικασιών και διαχείρισης εγγράφων στον κόσμο. Και έδωσε στο σύνολο των εσόδων μια τεράστια ώθηση - το 2010 η εταιρεία απέφερε 21,6 δισ. δολάρια, άνοδος μέχρι και 43% από το 2009.\n9) Laura J. Sen\nΕταιρία: BJ's Wholesale Club\nΚατάταξη στις 500 του Fortune: 221\nΑποζημίωση: $4 εκατομμύρια\nΠερνώντας από την κορυφαία θέση εργασίας στο BJ's Wholesale Club το 2003,η Laura Sen αποχώρησε από την εταιρεία και επέστρεψε τελικά για να αναλάβει τα καθήκοντα της Διευθύνουσας Συμβούλου το 2008.\nΗ BJ's είναι η τρίτη μεγαλύτερη εταιρεία χονδρικής στις ΗΠΑ, αν και είναι βασισμένη κυρίως στην Ανατολική Ακτή. Καλοπιάνει τους καταναλωτές, προσφέροντας περισσότερες επιλογές και πιο εύχρηστα μεγέθη από τους ανταγωνιστές Costco ή Sam's Club. Από τότε που η Sen ανέλαβε τα ηνία, η BJ έχει μια ώθηση προς τη βελτίωση των λειτουργιών και οι πωλήσεις έχουν αναρριχηθεί, αφού προσγειώθηκαν σε 10,6 δισ. δολάρια πέρυσι, σημειώνοντας αύξηση από τα 9,8 δισ. δολάρια το προηγούμενο έτος.\nΠηγαίνοντας προς τα εμπρός, η επιμονή της Σεν μπορεί και πάλι να πιάσει τόπο. Νωρίτερα αυτό το έτος, η BJ ανακοίνωσε ότι θα κλείσει πέντε καταστήματα που έχουν χαμηλές επιδόσεις, και θα αναπροσανατολίσει τις αποταμιεύσεις προς νέες επενδύσεις στον τομέα της πληροφορικής, την επέκταση σε άλλα μέρη, και την αναδιαμόρφωση. Η BJ λέει επίσης ότι εξετάζει την πώληση και εξαγορά της εταιρείας με τον Leonard Green να φέρεται ως ένας πιθανός αγοραστής.\n10) Andrea Jung\nΕταιρία: Avon Products\nΚατάταξη στις 500 του Fortune: 226\nΑποζημίωση: $13,2 εκατομμύρια\nΓια περισσότερο από μια δεκαετία, η Andrea Jung έχει τα ηνία του γίγαντα των προϊόντων ομορφιάς Avon. Κατά την περίοδο αυτή έχει ωθήσει την εταιρεία στη λίστα των 500 του Fortune και σχεδόν διπλασίασε τα έσοδα.\nΗ ύφεση δεν είναι ευγενική προς την Avon, παρόλα αυτά, και πέρυσι το απόθεμα βρίσκεται κάτω του S & P 500. Μετά από αυτό, που η Jung ονόμασε «απογοητευτική επίδοση το 2010», η εταιρεία ανακοίνωσε τα σχέδιά της να διπλασιάσει τις προσπάθειές της.\nΜε βάση την ισχυρή αναγνωρισιμότητα του brand της (86% των καταναλωτών έχουν θετική γνώμη για την Avon, αναφέρει η εταιρεία) και εισάγοντας την Avon Care, μια σειρά προϊόντων περιποίησης της επιδερμίδας που απευθύνονται σε αναδυόμενες αγορές. Η εταιρεία αναδιατάσσει τις υποδομές της στη Βραζιλία και τη διαφημιστική εκστρατεία στη Ρωσία και με βάση τις πωλήσεις στη Νότια Αφρική, την Ινδία και την Κεντρική Αμερική, είδε αύξηση των εσόδων άνω του 10% σε σχέση με πέρυσι.\nΗ Avon ξεκινά μια εκστρατεία μάρκετινγκ φέτος για τον εορτασμό της 125ης επετείου από την ίδρυση της. Ελπίζει επίσης, να προσελκύσει περισσότερους αντιπρόσωπους πωλητές.\n11) Carol A. Bartz\nΤίτλος: Διευθύνουσα Σύμβουλος\nΚατάταξη στις 500 του Fortune: 365\nΑποζημίωση: $47,2 εκατομμύρια\nΗ Carol Bartz υπέγραψε για ένα δύσκολο έργο όταν ανέλαβε ως Διευθύνουσα Σύμβουλος του ξεπεσμένου γίγαντα αναζήτησης Yahoo το 2009. Γνωστή για τις κατά καιρούς διανθισμένες με βλασφημίες συνεντεύξεις της και το σκληρό management στυλ που διαθέτει, η Bartz έχει επισημανθεί τόσο ως ειλικρινής μεταρρυθμίστρια όσο και ως ένα «χαλαρό κανόνι». Αφού ανέλαβε τα ηνία στο μέσον της οικονομικής ύφεσης, έχει προειδοποιήσει τους επενδυτές ότι μια ανάκαμψη θα απαιτήσει χρόνο.\nΗ Bartz δηλώνει ότι η Yahoo θα κερδίσει μακροπρόθεσμα, εστιάζοντας όχι στους υπολογιστές, αλλά και στις φορητές συσκευές, όπως τα τηλέφωνα και οι ταμπλέτες για την παροχή των online υπηρεσιών της.\nΗ μεγαλύτερη πρόκληση της Bartz ίσως είναι το ποια από τις πολλές πιθανές κατευθύνσεις θα πρέπει να ακολουθήσει η Yahoo. Οι επικριτές της εταιρείας αναφέρουν συχνά το σημείο αυτό: Με τις διαφημίσεις προβολής, μια προσαρμοσμένη αρχική σελίδα, μια μηχανή αναζήτησης και e-mail, μεταξύ άλλων, είναι δύσκολο να εντοπίσουν πού ακριβώς ανήκει η Yahoo στον ταχύτατα εξελισσόμενο κόσμο της τεχνολογίας.\n12) Beth E. Mooney\nΚατάταξη στις 500 του Fortune: 417\nΑποζημίωση: $2,4 εκατομμύρια\nΜία νεοεισερχόμενη στον εν λόγω κατάλογο, η Beth Mooney έγινε επίσημα Διευθύνουσα Σύμβουλος της KeyCorp μόλις μερικές μέρες πριν, την 1η Μαΐου. Η προαγωγή της έσπασε το κατεστημένο στα μεγαλύτερα ανεξάρτητα χρηματοπιστωτικά ιδρύματα της χώρας, μιας και η Mooney έγινε η πρώτη γυναίκα Διευθύνουσα Σύμβουλος που επιλέχτηκε να οδηγήσει μια από τις κορυφαίες 20 ανεξάρτητες τράπεζες.\nΗ Mooney κατείχε τη θέση της αντιπροέδρου της τραπεζικής κοινότητας της KeyCorp από το 2006. Σε αυτό το ρόλο, επαινέθηκε για αποφασιστική δράση βοηθώντας στην άμβλυνση των επιπτώσεων της χρηματοπιστωτικής κρίσης στην τράπεζα. Παρόλα αυτά εξακολούθησε να αγωνίζεται, και πήρε 2,5 δισεκατομμύρια δολάρια από το πρόγραμμα Troubled Asset Relief. Δεν το έχει ξεπληρώσει ακόμη.\nΑυτό το χρέος μπορεί να είχε κάνει την τράπεζα λιγότερο ελκυστική για τους επενδυτές, αλλά η αδιαφορία δεν μπορεί να διαρκέσει πολύ. Οι αναλυτές της JPMorgan Chase αναμένουν το απόθεμα της KeyCorp να αναρριχηθεί το 2011, καθώς η τράπεζα ετοιμάζεται να ανοίξει 40 επιπλέον καταστήματα το τρέχον έτος.\nΚυριακή, 29 Μαΐου 2011, 18:44


Η ελληνίδα που... πήγε στον Αρη αποκαλύπτει: «Βλέπαμε εικόνες από έναν άλλο κόσμο!» | in.gr\nΗ ελληνίδα που… πήγε στον Αρη αποκαλύπτει: «Βλέπαμε εικόνες από έναν άλλο κόσμο!»\nΗ ελληνίδα ερευνήτρια που συμμετείχε στην αποστολή «Mars 2020 Perseverance » της NASA, περιγράφει στα «ΝΕΑ» τα ιστορικά δευτερόλεπτα που το ρομποτικό ρόβερ ακουμπούσε με ασφάλεια το έδαφος του Αρη\n23 Φεβρουαρίου 2021, 05:35\n«Ηστιγμή της προσεδάφισης ήταν συγκλονιστική. Ημουν πραγματικά ενθουσιασμένη! Βλέπαμε φωτογραφίες να επιστρέφουν από έναν άλλο κόσμο…». Με τα λόγια αυτά η Ελένη Ραβάνη, η ελληνίδα ερευνήτρια που συμμετείχε στην αποστολή «Mars 2020 Perseverance » της NASA, περιγράφει στα «ΝΕΑ» τα ιστορικά δευτερόλεπτα που το ρομποτικό ρόβερ ακουμπούσε με ασφάλεια το έδαφος του Κόκκινου Πλανήτη. Το διαστημικό όχημα είχε ήδη διανύσει, μέσα σε εξίμισι μήνες, μια διαδρομή 471 εκατομμυρίων χιλιομέτρων, με στόχο να ανακαλύψει ίχνη αρχαίας ζωής στον Αρη. «Πλέον η ανθρωπότητα βρίσκεται ένα βήμα πιο κοντά στην κατάκτηση του Κόκκινου Πλανήτη» εξηγεί η ελληνίδα ερευνήτρια, η οποία έχει έρθει και στο παρελθόν σε «επαφή» μαζί του: ως πλανητική ερευνήτρια και υποψήφια διδάκτωρ στο Πανεπιστήμιο της Χαβάης εργάστηκε επί μήνες για το «Perseverance», όμως πριν από αυτό είχε δουλέψει για δύο χρόνια στην Ισπανία για την αποστολή «Μars express» της Ευρωπαϊκής Διαστημικής Υπηρεσίας.\n«Το διαστημικό όχημα «Perseverance» που προσεδαφίστηκε την προηγούμενη Πέμπτη θα αναζητήσει σημάδια αρχαίας ζωής στον Αρη» λέει στα «ΝΕΑ» εξηγώντας τις επιστημονικές προσδοκίες της αποστολής. «Πρόκειται για το πρώτο μέρος μιας σειράς αποστολών της NASA και της ESA οι οποίες θα συλλέξουν δείγματα από την επιφάνεια του Αρη και θα τα μεταφέρουν στη Γη. Αυτό που έχει ιδιαίτερη σημασία στη συγκεκριμένη περίπτωση είναι το σημείο όπου προσαρειώθηκε το διαστημικό ρόβερ: πρόκειται για τον κρατήρα Jezero, ο οποίος θεωρείται πως κάποτε ήταν μια λίμνη στην οποία θα μπορούσε να φιλοξενείται ζωή» λέει η κυρία Ραβάνη και συνεχίζει: «Το «Perseverance» αποτελεί την πιο ανεπτυγμένη τεχνολογικά διαστημική συσκευή στην ιστορία. Είναι σαν ένα όχημα που έχει προσαρτημένα επάνω του πολλά επιστημονικά όργανα νέας τεχνολογίας. Ενα από αυτά είναι το όργανο Mastcam-Z, στην ομάδα του οποίου συμμετέχω κι εγώ, το οποίο μπορεί να τραβήξει μεγεθυσμένες φωτογραφίες από την επιφάνεια του Αρη. Μεταξύ άλλων, έχει επίσης έναν μετεωρολογικό σταθμό MEDA. Το όχημα θα λάβει πολλές φωτογραφίες και θα κάνει μετρήσεις με αυτά τα ειδικά όργανα, ώστε να μάθει περισσότερα για την περιοχή και να μας βοηθήσει να κατανοήσουμε καλύτερα το τι συμβαίνει στον Αρη».\nΚαι άνθρωποι στον Αρη\nΠόσο μακριά βρισκόμαστε όμως από την ανθρώπινη εξερεύνηση του πλανήτη; «Χρειαζόμαστε ακόμη αρκετά χρόνια για να περπατήσουν οι άνθρωποι στον Αρη. Ωστόσο το «Mars 2020″ μάς φέρνει ένα βήμα πιο κοντά σε αυτό. Διότι ένας από τους βασικούς στόχους της αποστολής είναι να μας βοηθήσει να προετοιμαστούμε για αυτή την ανθρώπινη εξερεύνηση» τονίζει η ερευνήτρια.\n«Θα σας εξηγήσω με δύο παραδείγματα τι σημαίνει αυτό: Εχουμε ένα πείραμα που ονομάζεται «MOXIE», το οποίο θα συλλέξει διοξείδιο του άνθρακα από την ατμόσφαιρα του Κόκκινου Πλανήτη και θα το μετατρέψει σε οξυγόνο. Αυτό το είδος τεχνολογίας θα μπορούσε μια μέρα να χρησιμοποιηθεί από τους ανθρώπους. Επίσης από τα δεδομένα του οργάνου MEDA, που προανέφερα, θα μελετήσουμε το πώς η ατμοσφαιρική σκόνη θα μπορούσε να επηρεάσει τη μελλοντική τεχνολογία στον Αρη, δηλαδή τα συστήματα υποστήριξης της ζωής για τον άνθρωπο. Στα δείγματα που θα λάβουμε από τον πλανήτη θα βασιστούν, επίσης, ορισμένες νέες τεχνολογίες οι οποίες είναι απαραίτητες για την ασφαλή μετάβαση ανθρώπων στον Αρη και για την επιστροφή τους».\nΣύμφωνα με την κυρία Ραβάνη, το πρώτο μέρος της αποστολής αναμένεται να διαρκέσει… ένα αρειανό έτος, το οποίο ισοδυναμεί με περίπου δύο γήινα χρόνια, «όμως, αν η διαστημική συσκευή παραμείνει ακμαία, θα μπορούσε να συνεχίσει να λειτουργεί για πολλά χρόνια, όπως έχει συμβεί και με το «Curiosity rover»».\nΑποστολές όπως αυτή απαιτούν, άλλωστε, μακρόχρονη εντατική δουλειά. «Εγώ εργάζομαι για το πρότζεκτ μερικούς μήνες, όμως κάποιοι από τους συναδέλφους μου έχουν εργαστεί για την αποστολή πολλά χρόνια. Τη στιγμή της επιτυχούς προσαρείωσης ένιωθα πάρα πολύ χαρούμενη και για εκείνους» προσθέτει η ελληνίδα ερευνήτρια. «Πλέον ένα νέο μέλλον ανοίγεται μπροστά μας. Οι πληροφορίες που θα συλλέξουμε θα μας βοηθήσουν να κατανοήσουμε καλύτερα όχι μόνο το παρελθόν του Αρη αλλά και το δικό μας παρελθόν, δηλαδή της Γης. Ελπίζουμε να απαντήσουμε στην ερώτηση: Δημιουργήθηκε ποτέ ζωή στον Αρη; Και μέσω αυτού να ετοιμάσουμε το επόμενο βήμα μας. Εχουμε ήδη ξεκινήσει επιστημονικές συζητήσεις με ερευνητές από όλον τον κόσμο σε σχέση με τα δεδομένα που λαμβάνουμε και είναι κάτι συναρπαστικό. Ανυπομονώ να κινηθεί το rover στην επιφάνεια και να τραβήξει ακόμη περισσότερο υλικό. Και βέβαια να φέρει τα δείγματα που θα συλλέξει πίσω στη Γη, γιατί τότε η αποστολή «Mars 2020″ θα είναι πραγματικά επιτυχημένη» καταλήγει.\nΣχετικά άρθρα: ➤ Ο πλανήτης κυριολεκτικά ησύχασε λόγω της πανδημίας ➤ Αρης : Τα μυστικά του κόκκινου πλανήτη και οι εξωγήινοι\nΤζόνι Ντεπ: Ξεκαθαρίζει για την επιστροφή του στους «Πειρατές της Καραϊβικής»\n29/06/2022 | 10:34\nΕλλάδα Μαγιορκίνης: O γενικός πληθυσμός δεν χρειάζεται την τέταρτη δόση – Τι είπε για την χρήση μάσκας 1 λεπτό πριν\nΠολιτική Τα απόρρητα έγγραφα για την αποστρατιωτικοποίηση των ελληνικών νησιών 3 λεπτά πριν\nΠοδόσφαιρο Στο Μιλάνο ο Λουκάκου, ανακοινώνεται από την Ίντερ 10 λεπτά πριν\nΠολιτική Ο ΣΥΡΙΖΑ φέρνει το «Turkaegean» στην Βουλή: «Πλήττει τα συμφέροντα της Ελλάδας» 15 λεπτά πριν\nFizz Χαμός με το ζεϊμπέκικο της Αγγελικής Νικολούλη σε ρεμπετάδικο 16 λεπτά πριν\nAgro-in Καθορίστηκαν τα ποσά των συνδεδεμένων ενισχύσεων στην κτηνοτροφία 17 λεπτά πριν\nΚοινοποίηση: Η ελληνίδα που… πήγε στον Αρη αποκαλύπτει: «Βλέπαμε εικόνες από έναν άλλο κόσμο!»


ΠΡΩΤΕΣ ΒΟΗΘΕΙΕΣ - Γ. Ν. ΡΕΘΥΜΝΟΥ\nΓ. Ν. ΡΕΘΥΜΝΟΥ > ΠΡΩΤΕΣ ΒΟΗΘΕΙΕΣ\nΟΔΗΓΙΕΣ ΓΥΨΟΥ, ΓΥΨΟΝΑΡΘΗΚΑ, ΝΑΡΘΗΚΑ ΡΗΤΙΝΗΣ\nΟ γύψος που μπήκε στο χέρι η το πόδι σας έχει ανάγκη από ειδική φροντίδα, όπως το ίδιο το χέρι η το πόδι.\nΕπειδή το χέρι η το πόδι θα συνεχίσει να πρήζεται μέσα στο γύψο για μία – δύο μέρες, είναι απαραίτητο να το βοηθήσετε ώστε να πρηστεί όσο γίνεται λιγότερο. Αυτό γίνεται με τρία μέσα:\n1) ΑΝΑΠΑΥΣΗ: Το γυψωμένο άκρο πρέπει να ξεκουράζεται ψηλά (το χέρι κρεμασμένο με επίδεσμο από το λαιμό η το πόδι πάνω σε 1 -2 μαξιλάρια στο κρεβάτι η σε μία καρέκλα απέναντι από όπου κάθεστε).\n2) ΚΙΝΗΣΕΙΣ: Οι συνεχείς και έντονες κινήσεις των δακτύλων (είτε του χεριού είτε του ποδιού) βοηθούν την κυκλοφορία, απομακρύνουν το πρήξιμο, και συντελούν στη γρηγορότερη επούλωση.\n3) ΕΛΕΓΧΟΣ ΚΥΚΛΟΦΟΡΙΑΣ: Να συγκρίνετε τακτικά το χρώμα των νυχιών του γυψωμένου μέλους με το χρώμα των νυχιών του άλλου μέλους. (Αν τα νύχια είναι βαμμένα πρέπει να ξεβαφούν αμέσως. Επίσης πρέπει να βγουν αμέσως όλα τα δακτυλίδια και οι βέρες, διότι αν το χέρι πρηστεί πολύ μπορεί το δάκτυλο που έχει το δαχτυλίδι να νεκρωθεί). Σε περίπτωση που το άκρο πρήζεται και πονάει, το πρώτο μέτρο είναι να το σηκώσετε όσο πιο ψηλά γίνεται (το χέρι πάνω από το κεφάλι, το πόδι πάνω σε 4 – 5 μαξιλάρια σχεδόν κατακόρυφο) και να κάνετε πολλές ασκήσεις με τα δάχτυλα μέχρι να διαπιστώσετε ότι μετριάζεται το πρήξιμο και στενεύεται το άκρο λιγώτερο μέσα στο γύψο.\nΑΝ ΓΙΑ ΟΠΟΙΟΔΗΠΟΤΕ ΛΟΓΟ ΔΕΝ ΑΙΣΘΑΝΕΣΘΕ ΤΑ ΔΑΧΤΥΛΑ, ΔΕΝ ΜΠΟΡΕΙΤΕ ΝΑ ΤΑ ΚΙΝΗΣΕΤΕ, ΤΟ ΧΡΩΜΑ ΤΩΝ ΝΥΧΙΩΝ ΕΙΝΑΙ ΠΟΛΥ ΣΚΟΥΡΟ Η ΠΟΝΑΕΙ ΤΟ ΑΚΡΟ ΥΠΕΡΒΟΛΙΚΑ ΚΑΙ ΕΙΝΑΙ ΠΟΛΥ ΣΦΙΧΤΟΣ Ο ΓΥΨΟΣ ΝΑ ΠΑΤΕ ΑΜΕΣΩΣ ΣΤΟ ΚΟΝΤΥΝΟΤΕΡΟ ΝΟΣΟΚΟΜΕΙΟ ΓΙΑ ΕΛΕΓΧΟ ΧΩΡΙΣ ΝΑ ΠΕΡΙΜΕΝΕΤΕ ΤΗΝ ΕΠΟΜΕΝΗ ΜΕΡΑ.\nΘα αποφύγετε μια τέτοια δυσάρεστη κατάσταση αν ακολουθήσετε τις τρεις παραπάνω οδηγίες.\nΓια να έχει ο γύψος όλη του την αντοχή θα περιμένετε να στεγνώσει τελείως (όχι μόνο να πήξει). Θα τον αφήσετε έξω από ρούχα, σεντόνια, μπατζάκια η μανίκια. Αυτό χρειάζεται συνήθως μία με δύο μέρες, κάπως λιγότερο χρόνο το καλοκαίρι και περισσότερο τον χειμώνα. Σε καμιά περίπτωση δεν θα πλησιάσετε τον γύψο σε φωτιά, σόμπα, ή το πιστολάκι για τα μαλλιά – κινδυνεύετε να προκαλέσετε βαριά εγκαύματα.\nΟ γύψος χαλάει με την υγρασία, γι αυτό πρέπει να μένει στεγνός συνέχεια. Θα προσέχετε όχι μόνο τις βρύσες στο σπίτι, αλλά και την κυκλοφορία σας έξω όταν βρέχει.\nΚαθαρίζετε τα δάχτυλα με υγρό πανί, ώστε ο γύψος να είναι ανέπαφος. Σε καμμία περίπτωση δεν θα τον αφήσετε σε επαφή με χημικά (χλωρίνη, ξύδι, οινόπνευμα κλπ). Αν έχετε νάρθηκα από συνθετική ρητίνη, πάλι θα τηρήσετε όλες τις οδηγίες για να μείνει στεγνός ο νάρθηκας, διότι η ρητίνη δεν επηρεάζεται απο νερό και χημικά, αλλά επηρεάζεται το δέρμα σας, και πολλές δερματίτιδες έχουν αναπτυχθεί εξ αιτίας αυτής της παρεξήγησης.\nΠοτέ μην σπρώχνετε αντικείμενα (έστω και βαμβάκι) μέσα στον γύψο, προσπαθώντας να ξύσετε το δέρμα η να κρύψετε κάτι. Τα αντικείμενα κινούνται και μπορεί να προκαλέσουν νέκρωση. Αυτό θα το εξηγήσετε με πολύ υπομονή στα παιδιά που έχουν γύψο, γιατί συχνά προσπαθούν να ξυστούν εκεί σπρώχνοντας ένα μολύβι, δεν μπορούν να το βγάλουν, αυτό χάνεται στο βάθος του γύψου, ντρέπονται να το πουν και υποφέρουν απο νέκρωση του δέρματος άδικα.\nΟ γύψος σας έχει ορισμένο μέγεθος που είναι απαραίτητο για τη σωστή θεραπεία σας. Μην προσπαθείτε να βγάλετε μόνοι σας διάφορα κομμάτια το γύψου για να τον κάνετε πιο βολικό.\nΡΥΘΜΙΣΤΕ ΣΩΣΤΑ ΤΑ ΡΑΝΤΕΒΟΥ ΕΠΑΝΕΛΕΓΧΟΥ ΣΤΟ ΕΞΩΤΕΡΙΚΟ ΙΑΤΡΕΙΟ ΚΑΙ ΦΕΡΝΕΤΕ ΠΑΝΤΟΤΕ ΜΑΖΙ ΣΑΣ ΟΛΕΣ ΤΙΣ ΠΡΟΗΓΟΥΜΕΝΕΣ ΑΚΤΙΝΟΓΡΑΦΙΕΣ ΚΑΙ ΕΞΕΤΑΣΕΙΣ.\nΤηλ. κέντρο νοσοκομείου 28310 87100, γραφείου εξωτερικών ιατρείων 28310 87243, εξ. ορθ. ιατρείου 28310 87195, τμήματος επειγόντων 28310 87236


Φουλάρι στο λαιμό – Decorative Ideas\nΦουλάρι μεταξωτό – Jane Carr – Αρχική πηγή Colette – Paris\nΈνα μεγάλο μαντήλι ή εσάρπα ή φουλάρι ή κασκόλ, είναι ένα αξεσουάρ – αναπόσπαστο των φετεινών εμφανίσεων μας. Στολίζει, ζεσταίνει κυρίως το χειμώνα, δίνει χρώμα στα σκούρα ρούχα. Κυρίως ταιριάζει με σύνολο παντελόνι ή κολάν, σακάκι ή μπουφάν – δίνοντας μια μοντέρνα νότα σε σκούρο, κλασσικό συνδιασμό. Το δέσιμο του ποικίλει – ένα πολύ μοντέρνο είναι της φωτο. Γυρίζουμε το μεγάλο μήκος μπροστά στο λαιμό χαμηλά αφήνοντας τη μια άκρη στη μέσα μεριά – η άλλη είναι ήδη γυρισμένη προς τα μέσα.\nΕικόναPosted in StyleΜε ετικέτα accessories,fashion,scarvesBy rainydiΣχολιάστε\n← Γάτα Καλωσορίσματος\nΜοντέρνο κοστούμι →


Θα διαβάσουν το Κοράνι στην Αγία Σοφία! - Paraskhnio.gr\n30/11/2020 7:05 πμ\n05/06/2016 4:34 μμ\n05/06/2016 4:47 μμ\nΘύελλα αντιδράσεων έχει προκληθεί από την προγραμματισμένη ανάγνωση του Κορανίου στην Αγία Σοφία για τις επόμενες 30 ημέρες, την οποία ανακοίνωσε το τουρκικό κρατικό κανάλι ΤRΤ.\nΗ Κυβέρνηση, σύμφωνα με κύκλους του ΥΠ.ΕΞ, κάνει λόγο για έλλειψη σεβασμού έναντι των θρησκευτικών μνημείων, ενώ χαρακτηρίζει την ενέργεια της Τουρκίας ως «πράξη που έρχεται από άλλη εποχή, αναχρονιστική και ακατανόητη».\nΑπό την άλλη μεριά, η αξιωματική αντιπολίτευση ασκεί δριμεία κριτική στην Κυβέρνηση, κάνοντας λόγο για πολιτική «δεν δυσαρεστώ κανέναν, τους έχω όλους ικανοποιημένους» από το Υπουργείο Εξωτερικών και καλεί τον Υπουργό, κ. Κοτζιά, να «να προβεί άμεσα στις δέουσες ενέργειες και να αφήσει στην άκρη τους άσκοπους λεονταρισμούς δια ‘’των κύκλων του υπουργείου’’ του», όπως σχολιάζουν χαρακτηριστικά η συντονίστρια Εξωτερικών και Άμυνας και ο τομεάρχης Εξωτερικών τη Ν.Δ. Ντόρα Μπακογιάννη και Γιάννης Κεφαλογιάννης.\nΤο κόμμα της Συγγρού δεν παραλείπει να εξαπολύσει ευθεία επίθεση στην τουρκική κυβέρνηση, δηλώνοντας: «η απόφαση ανάγνωσης του Κορανίου μέσα στην Αγιά Σοφιά αποτελεί ενέργεια προκλητική, ακατανόητη και δείγμα έλλειψης σεβασμού έναντι των Ορθοδόξων Χριστιανών ανά την υφήλιο και δεν συνάδει με την ευρωπαϊκή πορεία της Τουρκίας».\nTagsΑγία Σοφιά Γιάννης Κεφαλογιάννης Κοράνι Κυβέρνηση Ν.Δ. Ντόρα Μπακογιάννη ΥΠΕΞ\nΠαπαγγελόπουλος: Δεν θα «πέσει»\nΓεροβασίλη: Δεν μας φοβίζουν οι χούλιγκανς!


Από την Αυστραλία στη Μεγαλόπολη Φίδια... δηλητήριο!!\nΑρχές Δεκεμβρίου, απόγευμα, βρίσκομαι στο κτήμα του πεθερού μου και κουβεντιάζαμε για το κρασί της φετινής εσοδείας. Στο κτήμα υπάρχουν τέσσερα σκυλιά, όλα ελληνικοί ποιμενικοί. Το ένα είναι καθαρόαιμο, τεράστιο και τα άλλα είναι πιο κοντά στο ύψος, αλλά με πολύ μαλλί και πιο πολλή αγριάδα. Ζόρικα σκυλιά, που φυλάνε το κτήμα ακόμα και με τη ζωή τους αν χρειαστεί. Ξαφνικά, ακούγεται μία φασαρία και βλέπω τα τρία από τα τέσσερα σκυλιά να φέρνουν γύρα κάτι στα χορτάρια και να το γαυγίζουν.\nΑλλοτε μουντάρουν και περισσότερο οπισθοχωρούν. Κάνουν να το αρπάξουν, αλλά το φοβούνται! Τρέχουμε προς το σημείο, και τι να δούμε...\nΕνα τεράστιο φίδι που όμοιό του δεν έχουμε ξαναδεί. Να σηκώνεται όρθιο, να σφυρίζει και να βγάζει τη γλώσσα. Ενα φίδι με τριγωνικό κεφάλι και φολίδες γκρι και μαύρες. Είναι πάνω από δύο μέτρα μήκος και χοντρό σαν μπράτσο.\nΟ πεθερός μου, έμπειρος με τα φίδια, αρπάζει ένα δεκριάνι και το τρυπάει στη μέση. Αγκαλιάζει το σίδερο και κάνει κόμπο σαν τη σμέρνα για να απελευθερωθεί. Ενα φίδι που στην αρχή το πέρασα για σφιγκτήρα. Κάποιο δενδρόβιο φίδι, κάτι σαν τη δεντρογαλιά τη δική μας. Το βράδυ στο ίντερνετ βρήκα το φίδι.\nΑπελευθερώσεις... Η φωτογραφία ήταν ίδια απολύτως με τη φωτογραφία του φιδιού Αcanthophis.\nΙδιο κεφάλι, ίδιες αποχρώσεις του κεφαλιού και του κορμού, ίδιες πολυγωνικές φολίδες στο δέρμα του.\nΣίγουρα τέτοιο φίδι δεν υπάρχει στα μέρη μας.\nΤο πώς βρέθηκε αυτό το φίδι στη Μεγαλόπολη είναι άγνωστο.\nΘα πρέπει να τονίσουμε στους φίλους κυνηγούς ότι το φίδι δεν συμπεριφερόταν σαν τα δικά μας φίδια. Δεν προσπαθούσε να κρυφτεί, να διαφύγει, να γλιτώσει. Ηταν άκρως επιθετικό. Σφύριζε, στεκόταν κουλουριαστό με ψηλά το κεφάλι και προσπαθούσε να δαγκώσει.\nΦΩΤΟΓΡΑΦΙΕΣ Μπάμπης Γκαβάς\n(Απόσπασματα από το ένθετο Κυνήγι.


Α.Γ. Καλλής: Η Νεμέα αποχαιρετά τον γιατρό Δημήτρη Μπενέκο | NemeaPress\nΜια μεγάλη απώλεια για την Νεμέα και όχι μόνο, είναι γεγονός, ένα θλιβερό γεγονός στα τέλη του Αυγούστου, ο γιατρός, ο φίλος, ο επιστήμονας μα πάνω απ’ όλα ο άνθρωπος που δεν ξεχνούσε ποτέ τον Ιπποκρατικό του όρκο, αλλά και την Νεμέα , δεν είναι πια εδώ.\nΓια εκείνους που δεν τον γνωρίζουν διαλέγω το αποχαιρετιστήριο , συγκλονιστικό κείμενο του Γιατρού φίλου και συμμαθητή του Βασίλη Μπέτσα που δείχνει το μέγεθος της απώλειας .\nΗ ΣΥΓΚΛΟΝΙΣΤΙΚΗ ΑΠΟΧΑΙΡΕΤΙΣΤΗΡΙΑ ΕΠΙΣΤΟΛΗ ΤΟΥ ΒΑΣΙΛΗ:\n<<Μια ιστορία θα πω για τον Μήτσο, τον συμμαθητή, συνάδελφο, σύντροφο και φίλο μου αγαπημένο. Στα 2010 η μάννα μου εμφάνισε έντονη δύσπνοια. Θεώρησα το συμβάν καρδιολογικό. Τον πήρα τηλ και την πήγα στο. Ιασω. Ο Μήτσος ήταν εκεί στη μονάδα. Δεν θα ξεχάσω όλο το βράδυ ήταν δίπλα μου και προσπαθούσαμε μαζί. Κάποια στιγμή χτυπάει το κινητό μου. Μια φίλη της ρωτούσε τι κάνει. Η γιαγιά, παρά τις δυσκολίες, με χιούμορ, απαντά. Εε τι να κάνω, τραβούν ο Βασίλης με τον Δημήτρη κατά κάτω, τραβάει ο Μιχαήλ κατά απάνω,(ο Αρχάγγελος εννοούσε) να δούμε ποιος θα κερδίσει. Την άκουσε ο Μήτσος και της λέει μη φοβάσαι θα τον κουρασουμε τον Μιχαλάκη και θα βαρεθεί και θα σε αφήσει. Τελικά μετά από προσπάθειες 25 ημερών η γιαγια έζησε αλλά 7 χρόνια σε άριστη κατάσταση. Μετά τον πρώτο έλεγχο εκεί είδε ότι το πρόβλημα ήταν αναπνευστικό, την μεταφέρει σε άλλο νοσοκομείο, όπου και εκεί είχα την τύχη να είναι γιατρός άλλος εξαίρετος φίλος και συμμαθητής, του οποίου η βοήθεια ήταν αμέριστη και συνεχής. Οποτε τον συναντούσα, του το θυμιζα γιατί ένοιωθα ότι του χρωστούσα. Πάντα απαντούσε με εκείνο το χαρακτηριστικό γελακι, εμείς είμαστε καρδιολόγοι Βασιλακη, παλεύουμε με το θάνατο κάθε μέρα, δεν είμαστε ενδοκρινολόγοι να ζούμε στις παρυφές της Ιατρικής, άστα αυτά όμως και πάμε να πιούμε ένα κρασί. Χθες φίλε ήταν η τελευταία σου μάχη. Πάλεψες για εσένα πλεον. Δεν άντεξες και έφυγες νωρίς, λεβέντης όπως έζησες. Καλό ταξίδι φίλε. Σε ευχαριστώ που υπήρξες στην ζωή,.>>\nΟ Δημήτρης είχε γεννηθεί στις 31 Μαρτίου του 1960….\nκόρη του είναι η Άλκηστη Μπενέκου , η μέγιστη πολίστρια του Ολυμπιακού και ανιψιός του ο εξ ίσου μέγιστος δημοσιογράφος του ΑΝΤ1 Δημήτρης Χριστούλιας\nΚαλό ταξίδι Δημήτρη , η Νεμέα δεν θα σε ξεχάσει ποτέ….\n← Λιβανός : Τα σύνορα της χώρας μας είναι απαραβίαστα και αδιαπραγμάτευτα\nΤι έγινε με τον Χρυσοχοΐδη; →


Γιατί αγαπάμε την ...αγάπη; - Angels World\n19 Ιούλ Γιατί αγαπάμε την …αγάπη;\nPosted at 11:00h in Angel's Thoughts, YIOTA\tby\tGiota Rozana 0 Comments\nΑγάπη… ένα θέμα που δε φεύγει από την ατζέντα μας ποτέ! Αγαπάμε, ψάχνουμε και λαχταράμε για την αγάπη, αντλούμε δύναμη και ενέργεια από αυτήν. Γιατί όμως “αγαπάμε την αγάπη”; Τι λένε άνδρες και γυναίκες γι΄αυτό; Ποιοι είναι οι λόγοι που θέλουμε να αγαπάμε και να αγαπιόμαστε;\nΤι από αυτά που είναι και κάνει ο σύντροφός μας είναι περισσότερο σημαντικό, τι μας κάνει ευτυχισμένους;\nΟι γυναίκες λοιπόν λένε…\n– Η αίσθηση του χιούμορ του και το γεγονός ότι βλέπει την ζωή πάντα θετικά.\n– Με αγαπάει, και το νιώθω, ακόμα και όταν τσακωνόμαστε, ακόμα και όταν φταίω.\n– Μοιράζεται μαζί μου τους κοινούς μας στόχους, επιθυμίες και προβληματισμούς για την κόρη μας και κάνει ό,τι μπορεί για να της παρέχει ό,τι καλύτερο.\n– Καταλαβαίνει πόσο κουράζομαι καθημερινά και κάνει ό,τι μπορεί για να με βοηθήσει και κυρίως να κάνει την ζωή μου πιο εύκολη με καθημερινά ζητήματα ρουτίνας\n– Πάντα θα ακούσει τι έχω να του πω όταν δεν είμαι καλά και πάντα θα έχει μία απάντηση ή λύση να μου δώσει.\n– Ο ρόλος του δίπλα μου καλύπτει σχεδόν κάθε ρόλο άλλων ανθρώπων στην ζωή μου: Είναι ο εραστής μου, ο φίλος μου, μερικές φορές λειτουργεί σαν μπαμπάς μου και άλλες σαν παιδί μου, είναι προσωπικός μου σύμβουλος σε επαγγελματικά και οικονομικά ζητήματα. Τι άλλο να ζητήσω από έναν σύντροφο;\n– Όταν ανησυχώ ότι έχω ένα πρόβλημα υγείας, πάντα με πρήζει να κάνω τις σχετικές εξετάσεις και έρχεται μαζί μου στον γιατρό.\n– Είναι πολύ τρυφερός και γλυκός, αν και όχι τόσο στα λόγια, όσο στις κινήσεις του. Με αγκαλιάζει, με χαϊδεύει, με φιλάει και νιώθω ηρεμία και ασφάλεια.\n– Όσο γλυκανάλατο κι αν το βρίσκω ακόμα και εγώ η ίδια, μου αρέσει που του Αγίου Βαλεντίνου μου φέρνει λουλούδια.\n– Οι γονείς μου είναι, γενικά, παράξενοι άνθρωποι. Θαυμάζω το πώς καταφέρνει να τους «κουμαντάρει».\n– Μπορούμε να συζητάμε\n– Θέλει ο ένας να κάνει καλύτερο τον άλλον\n– Βάζει ο ένας φρένο στον άλλον όταν πρέπει\n– Μας αρέσει να κάνουμε δουλειές μαζί (τα ψώνια εξαιρούνται… εκτός αν μιλάμε για super market)\n– Δεν μπορούμε να κοιμηθούμε χώρια (κι ας τρώμε και από καμία αγκωνιά κατά τη διάρκεια του ύπνου)\n– Μαγειρεύει φανταστικά\n– Σημασία στην αγάπη έχει ο σεβασμός του ενός για τον άλλον… Σέβομαι τον άλλο σημαίνει αποδέχομαι τα θέλω και τις επιθυμίες του, νοιάζομαι για εκείνον και του αφήνω χώρο να αναπτύξει το κομμάτι της ζωής του, στο οποίο εγώ δεν υπάρχει λόγος εγώ να είμαι παρούσα (δικοί του φίλοι, δικά του χόμπι…)\n– Βασική προϋπόθεση είναι να υπάρχει ερωτισμός, θέλω να θέλω…\n– Φροντίζει τον εαυτό του, φροντίζει και εκείνος το χώρο μας και κατανοεί ο ένας την καθημερινότητα του άλλου.\n– Μου αρέσει που μου κάνει εκπλήξεις. Αποδεικνύουν ότι ξέρει τι μπορεί να με κάνει χαρούμενη και το προγραμματίζει.\n– Το σημαντικότερο πράγμα στην αγάπη είναι να χαίρεσαι κάνοντας τον άλλον να χαμογελάει. Είτε αυτό σημαίνει μια αγκαλιά το βράδυ, είτε ένα πολύ καλό σεξ είτε μια ζωή αφοσίωσης κι εμπιστοσύνης.\n-Κατανοεί τις ανάγκες μου.\n-Μου παραχωρεί προσωπικός χώρο και χρόνο\n– Μου έχει εμπιστοσύνη.\n– Με πιστεύει.\n– Κάνει πολλές δουλειές μέσα και έξω από το σπίτι\n– Κρατάει εκείνος το παιδί, ακούει όμως τις υποδείξεις μου για διάφορα σχετικά θέματα και τις εφαρμόζει.\n– Έχει χιούμορ. Το κλειδί για την δύσκολή καθημερινότητα.\n– Είναι συμπληρωματικός χαρακτήρας. Ό,τι εμένα μου φαίνεται αδιάφορο και περιττό αναλαμβάνει εκείνος να το καλύψει.\n– Όταν είχε χρήματα μου έπαιρνε δώρα σε κάθε περίσταση- τα πάντα ανεξαρτήτως τιμής.\n– Συνεχίζουμε να είμαστε μαζί μετά από τόσα χρόνια και τόσες δυσκολίες.\nΟι άνδρες από την άλλη πλευρά λένε…\n– Τη θαυμάζω που ενώ ξέρω πόσο εξαντλημένη είναι μετά από μία ολόκληρη εβδομάδα στην δουλειά και στο σπίτι με τα παιδιά μας, έχει την διάθεση, Παρασκευή βράδυ, να ασχοληθεί με τον εαυτό της και να γίνει όμορφη και ερωτική για να βγούμε για ποτό.\n– Μου ετοιμάζει κάθε μέρα το σνακ για την δουλειά και συχνά «χώνει» μέσα στο αλουμινόχαρτο μικρά χαρτάκια με μηνύματα αγάπης.\n– Όταν έχει αγώνα στην τηλεόραση παίρνει την κόρη μας στο δωμάτιο και παίζει μαζί της μέχρι να τελειώσει ο αγώνας, χωρίς να γκρινιάζει.\n– Έχει πάντα, ή σχεδόν πάντα, διάθεση για σεξ και αφιερώνει χρόνο για να με ικανοποιήσει, από κάθε άποψη.\n– Μαγειρεύει καταπληκτικά και φροντίζει πάντα να ετοιμάζει φαγητά και γλυκά που μου αρέσουν, για να με ευχαριστήσει.\n– Με κάθε ευκαιρία με χαϊδεύει, ειδικά στα μαλλιά που ξέρει ότι μου αρέσει, ή μου κάνει μασάζ.\n– Είναι κάτι σαν προσωπική μου γραμματέας: Μου θυμίζει ποιοι φίλοι μου έχουν γιορτή ή γενέθλια και ότι έχω να τηλεφωνήσω στη μάνα μου μέρες.\n– Σηκώνεται πάντα εκείνη το βράδυ όταν κλαίει το μωρό.\n– Με εμπιστεύεται και με αφήνει να παίρνω τις σημαντικές αποφάσεις που έχουν να κάνουν με την οικογένειά μας.\n– Όταν, μία φορά στο τόσο, κανονίσω να βγω με φίλους ή να έρθουν εκείνοι από το σπίτι, ποτέ δεν παραπονιέται. Απλά κανονίζει να κάνει και εκείνη κάτι αντίστοιχο. Αυτό με χαλαρώνει πάρα πολύ.\n– Σε ένα συρτάρι, στο δωμάτιο, έχει κάτι τρελά εσώρουχα, με τρύπες και κορδόνια και ιστορίες τέτοιες που όποτε φορά με τρελαίνουν.\n– Με πρήζει να προσέχω την υγεία μου, να τρώω σωστά, να πηγαίνω γυμναστήριο… και μου αρέσει.\n– Yπάρχει κάποιος που με σκέφτεται κάθε μέρα όλη μέρα.\n– Κάθε φορά που κοιτάζω το κινητό, έχω ένα μήνυμα που με κάνει να χαμογελάω.\n– Υπάρχει κάποιος να μοιράζομαι τις σιωπές.\n– Έχω την αίσθηση πως όσο κι αν κουραστώ στη δουλειά, με περιμένει κάτι πολύ ευχάριστο μετά από αυτή για να εξισορροπηθεί η κατάσταση (και τα νεύρα).\n– Στην αγάπη μετράει πολύ -μα πάρα πολύ- να μην έχεις καθόλου γκρίνια. Θέλει η σύντροφός σου κάτι να γίνει; Στο λέει ευθέως. Είναι κάτι που δεν της αρέσει; Πάλι στο λέει ευθέως. Όχι γκρίνια!\n– Ξέρει πώς πίνω τον καφέ, πότε χρειάζομαι χώρο, ποιο σινεμά είναι το αγαπημένο μου, πότε πρέπει να ανεχτεί το ροχαλητό μου, ότι συμπαθεί τους φίλους μου, ότι βλέπουμε μαζί σειρές μέχρι να μας πάρει ο ύπνος στον καναπέ…\n– Όσο μεγαλώνεις αλλάζουν αυτά που έχουν σημασία στην αγάπη. Για εμένα πια έχει σημασία να είναι τα πράγματα ήρεμα και απλά. Να συμφωνούμε, να κάνουμε όμορφα πράγματα μαζί και να νοιαζόμαστε ο ένας για τον άλλον.\nΕντάξει, άφησα εκτός μερικά πιο πικάντικα… Όμως σημασία έχει να βρίσκεις αυτό το κάτι, ό,τι κι αν είναι. αν πρέπει να το ψάξεις πολύ, μάλλον δεν είναι Η ΑΓΑΠΗ της ζωής σου. Αλλά μπορεί ποτέ να μην υπάρξει η “ιδανική αγάπη”. Ποιος ξέρει…\nαγάπη, αγαπιέμαι, αγαπώ, Ανδρες, Γυναίκες


Η Sony θα συνενώσει τα τμήματα ηλεκτρονικών, φωτογραφίας και smartphone; | newsall.gr\nΑρχική ΤΕΧΝΟΛΟΓΙΑ techblog.gr Η Sony θα συνενώσει τα τμήματα ηλεκτρονικών, φωτογραφίας και smartphone;\nΗ Sony περνάει δύσκολες στιγμές όσον αφορά το τμήμα smartphones που διαθέτει. Αλλά για ποιο λόγο αναφερόμαστε διαρκώς στο τμήμα smartphones; Σε πόσους τομείς δραστηριοποιείται η εταιρεία και πόσα τμήματα διαθέτει;\nΤα τμήματα της Sony\nΗ Sony είναι μία εταιρεία που ασχολείται με την ψυχαγωγία, τον σχεδιασμό και την παραγωγή συσκευών και άλλα. Τα κύρια τμήματα τη εταιρείας είναι η βασική Sony Electronics, η Sony Pictures, η Sony Music και η PlayStation.\nΤο κύριο τμήμα της εταιρείας είναι αυτό των ηλεκτρονικών, το οποίο χωρίζεται σε επιπλέον υποτμήματα, μεταξύ των οποίων τα πιο βασικά είναι τα εξής: Mobile Communications (αφορά τα smartphones και wearables), Imaging Products & Solutions (ασχολείται με τις κάμερες), Home Entertainment & Sound (το τμήμα των καταναλωτικών ηλεκτρονικών ειδών), Professional (ένα τμήμα που ασχολείται καθαρά με επαγγελματικές κάμερες και εξοπλισμό), Semiconductors (οι γραμμές σχεδιασμού και παραγωγής αισθητήρων), Financials, Medical, και AI & Robotics.\nΒλέποντας όλα τα παραπάνω τμήματα, αναρωτιέται κανείς γιατί η εταιρεία δεν εκμεταλλεύεται τα προϊόντα του ενός τμήματος και δεν τα χρησιμοποιεί στο άλλο. Όπως για παράδειγμα, πέρυσι έγινε γνωστό ότι δεν χρησιμοποιεί το τμήμα καμερών για να εφοδιάζει με κάμερες τα smartphone της.\nΩστόσο, νεότερες αναφορές θέλουν την εταιρεία να ξεκινά την 1η Απριλίου συγχώνευση κάποιων εκ των τμημάτων της, και συγκεκριμένα τα Imaging Products & Solutions, Home Entertainment & Sound, και Mobile Communications.\nΤη νέα “εταιρεία” που θα προκύψει θα τη διευθύνει ο Shigeki Ishizuka, ο οποίος θα λογοδοτεί στον CEO της Sony, Kenichiro Yoshida. Στόχος του πρώτου θα είναι να βελτιστοποιήσει το marketing, και τις γραμμές παραγωγής, εφοδιασμού και προμηθειών.\nΌπως έχει γίνει αντιληπτό, το μεγαλύτερο πρόβλημα των τμημάτων της Sony είναι ότι λειτουργούν αυτόνομα, χωρίς να σχετίζονται το ένα με το άλλο. Αναμένεται η συγχώνευση των παραπάνω τμημάτων να βελτιώσει κατά πολύ την κατάσταση, σε κάποιους από τους τομείς όπου δραστηριοποιείται η εταιρεία, όπως η αγορά των smartphones.\nΠροηγούμενο άρθροΣε καραντίνα ο γιος της Μαρίας Μπακοδήμου\nΕπόμενο άρθροXiaomi Mi 10 Pro τιμή 999 ευρώ, Mi 10 τιμή 799, κυκλοφορούν τον Απρίλιο\nAMD Ryzen 4000 Renoir: Αύξηση απόδοσης κατά 90% σε σχέση με τους Ryzen 3000\nGNTM: Δεν θα πιστεύεις πόσο έχει αλλάξει η Κωνσταντίνα Φλώρου! Η...\nΤέσσερα μυστικά για το στοματικό σεξ που δεν ξέρετε αλλά θα...\nΈτσι θα εξελιχθεί η σχέση Νέστορα – Κυπραίου στις Άγριες Μέλισσες!


Κατσικάρης:”Η φετινή σεζόν θα είναι η δυσκολότερη στην καριέρα μου” | ebasket.gr\nΚεντρική Διεθνή Κατσικάρης:”Η φετινή σεζόν θα είναι η δυσκολότερη στην καριέρα μου”\nΔημοσίευση στις 25/09 20:52\nΣτην δήλωση ότι η φετινή σεζόν θα είναι η δυσκολότερη στην καριέρα του προχώρησε ο Φώτης Κατσικάρης, μιλώντας στον ραδιοφωνικό σταθμό Radio Marca.\nΣυγκεκριμένα, ο Έλληνας τεχνικός της Γκραν Κανάρια τόνισε ότι λόγω των αυξημένων απαιτήσεων και φιλοδοξιών που υπάρχουν στην νησιωτική ομάδα η σεζόν θα είναι δύσκολη, ενώ παράλληλα το σχόλιο του έκανε και για τον Γιάννη Αντετοκούνμπο και την εθνική ομάδα.\nΓια την επιστροφή του στο ισπανικό πρωτάθλημα: «Είμαι πολύ χαρούμενος που επέστρεψα, η Ισπανία είναι η δεύτερη πατρίδα μου. Η Γκραν Κανάρια τα τελευταία χρόνια είναι από τις καλές ομάδες της λίγκας. Έχουμε ένα εντελώς καινούριο ρόστερ και θα είναι η πιο δύσκολη σεζόν μου ως προπονητής».\nΓια τη Liga Endesa: «Είναι το πιο δύσκολο και ανταγωνιστικό πρωτάθλημα. Ο πρώτος στόχος μας είναι να γίνουμε ομάδα, να μάθουμε καλά ο ένας τον άλλο και να έχουμε ανταγωνιστικότητα. Οι στόχοι μας είναι πολύ υψηλοί: να παίξουμε στα playoffs, να φτάσουμε όσο πιο μακριά μπορούμε στο Κόπα ντελ Ρέι, αλλά κυρίως να δουλεύουμε και να βελτιωνόμαστε κάθε μέρα».\nΓια τον Γιάννη Αντετοκούνμπο και την Εθνική Ελλάδας: «Χωρίς αμφιβολία, έχουμε καλούς παίκτες. Στην Ελλάδα μιλάμε πολύ για το μπάσκετ. Θέλω να αναφερθώ στον Αντετοκούνμπο, που είναι ένας πολύ ξεχωριστός και διαφορετικός παίκτης. Βασικά, δεν έχει… θέση και μπορεί να δημιουργήσει μόνος του. Είναι πολύ δυνατός, έχει ταλέντο, αλλά όλες οι ομάδες ήταν προετοιμασμένες να τον αντιμετωπίσουν. Το πρόβλημα ξεκινούσε όταν οι υπόλοιποι που ήταν μαζί του στο παρκέ δεν ήταν αποτελεσματικοί. Για εκείνον ήταν δύσκολο να προσαρμοστεί και στον κανονισμό της FIBA με τα 3 δευτερόλεπτα. Υπήρχαν λιγότεροι ελεύθεροι χώροι. Πάντα θα υπάρχουν προσδοκίες για την Εθνική ομάδα, λόγω της ιστορίας και της φήμης της. Δεν θα πρέπει να ξεχνάμε ότι στο συγκεκριμένο τουρνουά παρουσιάστηκαν βελτιωμένες και πιο ώριμες ομάδες, όπως η Γαλλία και η Αυστραλία. Σε αυτές τις διοργανώσεις παίζουν ρόλο οι λεπτομέρειες, όπως οι ελεύθερες βολές. Υπάρχει μέλλον όμως και αρκετοί ταλαντούχοι παίκτες. Πρέπει να συνεχίσουμε να δουλεύουμε και να στηρίζουμε την Εθνική ομάδα».\nΠροηγούμενο ΤΣΣΚΑ Μόσχας – Ολυμπιακός 91-66\nΕπόμενο Αυτός είναι ο νέος Πανιώνιος (pics, vid)


από binikos » 17 Ιαν 2007, 13:32\nΜε λένε Νίκο και είμαι από Βέροια. Δεν έχω quad, έχω δίτροχο, αλλά ενδιαφέρομαι να αποκτήσω. Όσο πιο πολύ περιηγούμαι στα forum τόσο πιο πολύ το θέλω.\nαπό alexandros » 19 Φεβ 2007, 09:00\nεγινε σχετικος καθαρισμος ετσι ωστε να υπαρχουν μονο οι παρουσιασεις των νεων μελων του forum !!!\nοτιδηποτε γραφτηκε παλαιοτερα ειναι εδω: http://www.off-road.gr/PNphpBB2-viewtopic-t-6136.html\nαπό angmar » 24 Φεβ 2007, 11:50\nΓειά σας παιδιά. Είπα και εγώ να γραφτώ στην ομάδας σας. Εχω ένα POLARIS Sportsman 800 EFI και ψάχνω για διαδρομές στα πέριξ της Αττικής.\nΕγγραφή: 24 Φεβ 2007, 11:43\nαπό 4-stroke=tampones » 24 Φεβ 2007, 13:24\nΚαλές βόλτες φίλε Sportsman800!\nAν θες μας λες και όνομα - ηλικία..!\nαπό denis » 24 Φεβ 2007, 21:09\nangmar έγραψε: Γειά σας παιδιά. Είπα και εγώ να γραφτώ στην ομάδας σας. Εχω ένα POLARIS Sportsman 800 EFI και ψάχνω για διαδρομές στα πέριξ της Αττικής.\nΚαλως ηρθες στην παρεα μας angmar.\nAπο ποια περιοχη εισαι?\nΣυντονισου στο φορουμ.Βολτες βγαινουμε σχεδον καθε Σ/Κ.\nαπό DukeNukem » 02 Απρ 2007, 01:51\nΕιμαι νεος στο forum αλλα παλιος enduras!!!\nΕιμαι 22 ετων απο Θεσ/νικη... Στα 16 μου ημουν κατοχος μιας μοτοσικλετας on-off Aprilia ETX 125 με πολλα μα παρα πολλα χλμ στο χωμα!!! Την χρεισιμοποιοουσα για καθημερινο μεταφορικο μεσο αλλα και για Enduraδες τα ΣΚ. Μετα λογο μεγαλων αποστασεων το 125 δεν μ εφτανε και το ανταλαξα με ένα Honda CBR 400RR. Το χωμα όμως δεν επαψα να το νοσταλγω. Μετα απο ενα σοβαρο τροχαιο που ειχα περσι με αυτοκινητο δεν θα μπορεσω να καβαλισω μοτοσικλετα για λιγα χρονια... από το τροχαιο ειχα 4 καταγματα και 1 συντριπτικο καταγμα στην σπονδιλικη στιλη. Ευτυχος ο ΘΕΟΣ ηταν μαζι μου και μετα από ένα χρονο θεραπεις κτλ περπαταω με μια πατεριτσα. Επειδη ομως δεν την παλευω με το αμαξι σκεφτηκα να παρω ενα ATV για καθημερινη χρηση αλλα κ χαλαρες βολτες εκτος δρομου μαλλον θα παρω το Kymco MXU 300 για το οποιο εχω καποιες αποριες περισοτερα όμως στο αναλογο post!\nΜια φοτο απο το Aprilia\nΤελευταία επεξεργασία από DukeNukem και 02 Απρ 2007, 10:36, έχει επεξεργασθεί 1 φορά/ες συνολικά\nαπό alexandros » 02 Απρ 2007, 08:04\nκαλως ηρθες στην παρεα μας και καλα χωματα !!!!!\nαπό aeon » 29 Απρ 2007, 07:29\nκαλημερα παιδια ειμαι κανουριος στι παρεα και ειμαι κατοχος μια γουρουνας aeon crossland 300 εχς τρελαφει εντελος\nΕγγραφή: 28 Απρ 2007, 21:49\nΤοποθεσία: paiania athens\nαπό xontros » 30 Απρ 2007, 09:04\nΚαλωσόρισες! Αν δεν χάλασε το πληκτρολόγιο σου, όντως έχεις τρελλαθεί\nαπό YiannisM » 30 Απρ 2007, 10:36\nΕδώ και 2 χρόνια πανευτυχής κάτοχος MXU-250 το οποίο ψάχνει νέο ιδιοκτήτη και εγω για 500 4χ4.\nαπό Hyper » 09 Μάιος 2007, 00:40\nΚαλημερα παιδια, με λενε Στελιο ειμαι 27 Ιουλιων και ειμαι νεος στην παρεα σας.\nΠριν καβαλουσα μια XJ 400 & μια CBR 250R μεχρι που με πατησε ενα λεωφωρειο και 2 χρονια τωρα ειμαι με πατεριτσες.... Anyway πηρα δοκιμαστικα ενα μικρο ATV CPI Crab 50cc για να μετακινουμε ευκολοτερα (που να βρεις παρκιν με το αμαξι!) και νομιζω οτι εχω κολλησει... Αρχισα να σκεφτομαι για κατι μεγαλυτερο αλλα δεν εχω καταληξει ακομα...\nΕγγραφή: 09 Μάιος 2007, 00:15\nΤοποθεσία: Ηρακλειο, Κρητη\nαπό 12345 » 03 Ιουν 2007, 08:41\nαπό lak100 » 03 Ιουν 2007, 10:09\nφιλε 12345 πρεπει πρωτα φυγει το συντηριτικο απο το καρμπιρατερ οποτε θα κανεις υπομονη δυο τρεις μερουλες\nαπό 12345 » 03 Ιουν 2007, 11:04\nΠρεπει να ομολογησω οτι μου αρεσουν τα τετρατροχα αλλα με τα μηχανικα δεν τα παω καλα! Χαιρομαι που ανακαλυψα το site!!!\nΜηπως υπαρχει κατι που θα πρεπει να προσεξω στην γουρουνα που δεν το εχω υποψην μου? ειμαι καινουρια οδηγος και θα το εκτιμουσα αν μου δινατε μερικες πληροφοριες!\nαπό 4-stroke=tampones » 04 Ιουν 2007, 08:21